# Statybos rangos darbų sutartis Nr.\_\_\_\_\_\_

**2025-\_\_-\_\_**

**Šilalė**

**UAB „Šilalės vandenys“**, atstovaujama direktoriaus Remigijaus Vėlavičiaus

(vardas, pavardė ir pareigos)

(toliau – UŽSAKOVAS), ir

[RANGOVO pavadinimas], atstovaujama

(vardas, pavardė ir pareigos)

(toliau – RANGOVAS),

toliau kartu vadinami Šalimis, vadovaudamiesi atviro konkurso (supaprastinto pirkimo) **„****ŽADEIKIŲ K. NUOTEKŲ VALYMO ĮRENGINIŲ PROJEKTAVIMO BEI REKONSTRUKCIJOS DARBŲ PIRKIMAS“ , CVP IS** ID \_\_\_\_\_\_\_\_\_\_\_\_\_\_\_\_\_“ (toliau- Pirkimas) rezultatais, sudarome šią statybos rangos darbų sutartį (toliau – Pirkimo sutartis):

# Bendrosios nuostatos

* 1. Pirkimo sutartyje naudojamos sąvokos:
     1. **Darbai** – Rangovo pagal Pirkimo sutartį atliekamos projektinių sprendinių ir techninio darbo projekto parengimo (įskaitant projekto vykdymo priežiūrą) paslaugos ir statybos rangos darbai, atliekami pagal techninį darbo projektą ir statybą leidžiantį dokumentą.
     2. **Darbų pradžia-** diena, kai Rangovas parengė projektinius sprendinius, gavo statybą leidžiantį dokumentą, buvo parengtas, suderintas ir UŽSAKOVO patvirtintas techninis darbo projektas, atlikta techninio darbo projekto ekspertizė, pasirašytas statybvietės perdavimo ir priėmimo aktas ir UŽSAKOVAS paskyrė techninį prižiūrėtoją
     3. **Darbų pabaiga** – momentas, kai užbaigti visi Pirkimo sutartyje numatyti Darbai, ištaisyti defektai, užpildytas elektroninis statybos darbų žurnalas, pateikti medžiagų sertifikatai ir atitikties deklaracijos, kita išpildomoji dokumentacija ir pasirašytas atliktų Darbų aktas ir RANGOVO atliktų darbų perdavimo UŽSAKOVUI aktas ir UŽSAKOVUI perduoti visi statinio statybos užbaigimo procedūrai vykdyti reikalingi dokumentai,, kuriuos teisėtai turi saugoti UŽSAKOVAS.
     4. **Pradinės Pirkimo sutarties vertė** – Pirkimo sutarties kaina be pridėtinės vertės mokesčio (toliau – PVM), lygi RANGOVO pasiūlymo kainai be PVM, nurodytai Pirkimo sutarties priede Nr.2 už visą perkamų Darbų apimtį.
     5. **Pirkimo sutarties kaina** - RANGOVUI mokėtina kaina už visus Darbus, lygi RANGOVO pasiūlymo kainai su PVM, nurodytai Pirkimo sutarties priede Nr. 2.
  2. UŽSAKOVAS, sudarydamas Pirkimo sutartį su RANGOVU, patvirtina kad turi teisę bei visus reikalingus įgalinimus sudaryti su RANGOVU Pirkimo sutartį dėl Darbų atlikimo trečiųjų asmenų nuosavybėje ir intervencijos į ją tiek, kiek tai yra būtina Darbams atlikti.

# Pirkimo sutarties dalykas

* 1. Pirkimo sutartimi RANGOVAS įsipareigoja UŽSAKOVUI parengti projektavimo (techninėje) užduotyje nurodytus projektinius sprendinius, techninį darbo projektą, įskaitant projektavimo (techninėje) užduotyje ir/ar statybą ir projektavimą reglamentuojančių teisės aktų reikalavimuose nurodytų tyrimų atlikimą, UŽSAKOVUI įgaliojus, privalomųjų projekto rengimo dokumentų gavimą, statybą leidžiančio dokumento gavimą pagal šių paslaugų teikimą reglamentuojančių teisės aktų reikalavimus, vykdyti projekto vykdymo priežiūrą ir savo jėgomis, medžiagomis, rizika bei atsakomybe, pagal parengtą ir su UŽSAKOVU suderintą techninį darbo projektą, atlikti statybos rangos darbus, o UŽSAKOVAS įsipareigoja priimti tinkamai (kokybiškai) atliktus Darbus ir sumokėti už juos Pirkimo sutartyje aptartomis sąlygomis ir tvarka.
  2. Bendrieji reikalavimai Darbų atlikimui, užsakomų darbų apimtys, Darbų atlikimo vieta nurodyti Techninėje specifikacijoje, Pirkimo sutarties priede Nr.1.

# Pirkimo sutarties kaina

* 1. Pirkimo sutartis yra fiksuotos kainos kainodaros sutartis, kuomet fiksuota Pirkimo sutarties kaina taikoma visiems perkamiems Darbams.
  2. UŽSAKOVAS už visą pirkimo dokumentuose ir Pirkimo sutartyje numatytą pirkimo objektą sumoka RANGOVO pasiūlyme nurodytą kainą, jeigu faktinis pirkimo dokumentuose ir Pirkimo sutartyje UŽSAKOVO nurodytų darbų kiekis (skaičiuojant pinigine verte) nesiskiria daugiau kaip 15 procentų, skaičiuojant nuo Pradinės Pirkimo sutarties vertės. Darbai, kurių faktinis kiekis skiriasi daugiau kaip 15 procentų, skaičiuojant nuo Pradinės Pirkimo sutarties vertės, laikomi Nevykdomais ir/arba Papildomais darbais, tokiu atveju Pirkimo sutarties kaina keičiama 10.1.2. punkte nustatyta tvarka. Nevykdomų arba įsigyjamų Papildomų darbų kainos apskaičiuojamos vadovaujantis Viešųjų pirkimų tarnybos 2017

m. birželio 28 d. įsakymu Nr. 1S-95 patvirtintos Kainodaros taisyklių nustatymo metodikos (aktualia redakcija) 56 punkto nuostatomis. Už Pirkimo sutartyje numatytą pirkimo objektą sumokama tokia tvarka:

* + 1. Pirkimo sutartyje numatyto pirkimo objekto kaina perskaičiuojama (didinama ar mažinama), kai ne nuo Šalių priklausančių aplinkybių, dėl kurių racionaliai naudojant Darbų vykdymui skirtas lėšas reikalinga atlikti Pirkimo sutarties pakeitimus dėl statybos darbų, pavyzdžiui, kai paaiškėja, kad kai kurie techniniame projekte numatyti sprendiniai nereikalingi, todėl jų atsisakytina, o atskirais atvejais reikalinga tikslinti tų pačių darbų kiekius juos mažinat (toliau - Nevykdomi darbai), arba paaiškėja poreikis pakeisti techniniame projekte numatytus sprendinius, bei įsigyti papildomus, projekte nenumatytus, tačiau būtinus užbaigti Pirkimo sutartį, darbus o atskirais atvejais reikalinga tikslinti tų pačių darbų kiekius juos didinant (toliau - Papildomi darbai). Nevykdomų arba įsigyjamų Papildomų darbų kainos apskaičiuojamos vadovaujantis Viešųjų pirkimų tarnybos 2017 m. birželio 28 d. įsakymu Nr. 1S-95 patvirtintos Kainodaros taisyklių nustatymo metodikos (aktualia redakcija) 56 punkto nuostatomis, Pirkimo sutarties kaina keičiama 10.1.2. punkte nustatyta tvarka.
    2. UŽSAKOVAS už visą pirkimo dokumentuose ir Pirkimo sutartyje numatyto pirkimo objektą sumoka RANGOVO pasiūlyme nurodytą kainą, jeigu faktinis pirkimo dokumentuose ir Pirkimo sutartyje UŽSAKOVO nurodytų darbų kiekis (skaičiuojant pinigine verte) nesiskiria daugiau kaip 15 (penkiolika) procentų, skaičiuojant nuo Pradinės Pirkimo sutarties vertės. Darbai, kurių faktinis kiekis skiriasi daugiau kaip 15 (penkiolika) procentų, skaičiuojant nuo Pradinės Pirkimo sutarties vertės, laikomi Nevykdomais ir/arba Papildomais darbais. Nevykdomų arba įsigyjamų Papildomų darbų kainos apskaičiuojamos vadovaujantis Viešųjų pirkimų tarnybos 2017 m. birželio 28 d. įsakymu Nr. 1S-95 patvirtintos Kainodaros taisyklių nustatymo metodikos (aktualia redakcija) 56 punkto nuostatomis, Pirkimo sutarties kaina keičiama 10.1.2. punkte nustatyta tvarka.
    3. Faktinių Darbų kiekių neatitikimas projektiniams Darbų kiekiams (nustatytiems pateiktame suderintame techniniame darbo projekte)priskiriamas Rangovo rizikai.
  1. Į Pirkimo sutarties kainą įeina išlaidos, susijusios su projektinių pasiūlymų, techninio darbo projekto parengimu (įskaitant reikalingų leidimų ir sutikimų gavimą bei projekto vykdymo priežiūrą), darbo jėgos, mechanizmų ir medžiagų kaina, mokesčiai, draudimo, transportavimo, techninės dokumentacijos statybos užbaigimo procedūroms parengimo išlaidos, (išpildomoji dokumentacija ir (ar) kiti reikiami dokumentai) ir visos kitos, RANGOVUI pagal Lietuvos Respublikos įstatymus ir kitus teisės aktus bei Pirkimo sutartį priklausančios išlaidos. Pirkimo sutarties kaina apima ir tuos darbus, kurie nors ir nebuvo tiesiogiai nustatyti pirkimo dokumentuose ir Pirkimo sutartyje, bet yra būtini Pirkimo sutarčiai įvykdyti, o RANGOVAS turėjo ir galėjo juos numatyti ir įvertinti dar iki pasiūlymų pateikimo termino pabaigos.
  2. Į Pirkimo sutarties kainą įtrauktas visas už Darbus numatytas užmokestis ir RANGOVAS neturi teisės reikalauti padengti jokių išlaidų, viršijančių Pirkimo sutarties kainą , jeigu dėl to nebuvo atskiro rašytinio Šalių susitarimo.
  3. PVM mokamas pagal galiojančius Lietuvos Respublikos teisės aktus bei tarptautinius susitarimus, susijusius su Pirkimo sutarties vykdymu.
  4. Pirkimo sutarties vykdymo laikotarpiu Pirkimo sutarties kaina perskaičiuojama (didinama ar mažinama) pasikeitus (padidėjus ar sumažėjus) PVM tarifui. Raštiškai patvirtinus UŽSAKOVUI bei RANGOVUI ir ne vėliau kaip iki atitinkamų Darbų ar jų dalies perdavimo–priėmimo akto pasirašymo dienos, perskaičiuojami tik tų Darbų kaina, kuriems turėjo įtakos pasikeitęs PVM tarifas ir tik pasikeitusio mokesčio dydžiu.
  5. Pirkimo sutarties kainos perskaičiavimą dėl pasikeitusio (padidėjusio ar sumažėjusio) PVM tarifo inicijuoja RANGOVAS, kreipdamasis į UŽSAKOVĄ raštu, pateikdamas konkrečius skaičiavimus dėl pasikeitusio mokesčio tarifo įtakos Pirkimo sutarties kainai. UŽSAKOVAS taip pat turi teisę inicijuoti Pirkimo sutarties kainos perskaičiavimą dėl pasikeitusio (padidėjusio ar sumažėjusio) PVM tarifo.
  6. Pirkimo sutarties kainos perskaičiavimas įforminamas Šalių pasirašomu susitarimu, kuriame užfiksuojama perskaičiuota Pirkimo sutarties

kaina ir šio perskaičiavimo įsigaliojimo sąlygos.

* 1. Pirkimo sutarties kainos ir Pradinės Pirkimo sutarties vertės perskaičiavimas dėl kitų mokesčių pasikeitimo nebus atliekamas.
  2. Pirkimo sutarties vykdymo laikotarpiu (jei Pirkimo sutarties galiojimas kartu su pratęsimu yra ilgesnis nei 6 (šeši) mėnesiai) Pirkimo

sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu tokia tvarka:

* + 1. Peržiūros momentas yra Pirkimo sutarties prašymo kitai Šaliai peržiūrėti Pirkimo sutarties kainą gavimo diena.
    2. Gali būti perskaičiuojamos RANGOVUI mokėtinos sumos tik už statybos rangos darbus, o už kitus, nei statybos rangos darbai, Darbus

(projektavimo paslaugas ir pan.) mokėtinos sumos negali būti perskaičiuojamos.

* + 1. RANGOVUI mokėtinos sumos už statybos rangos darbus gali būti perskaičiuojamos, jeigu Valstybės duomenų agentūros ([www.stat.gov.lt)](http://www.stat.gov.lt/) kas mėnesį skelbiamo statybos sąnaudų elementų kainų pokyčiai sudaro daugiau kaip 0,05 per bet kurį statybos rangos darbų vykdymo laikotarpį.
    2. Indeksas, nurodytas 3.10.3 punkte, toliau vadinamas Indeksu.
    3. Sutarties kaina perskaičiuojama dėl Indekso pokyčio, pagal Pirkimo sutartį neišpirktų statybos rangos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

K = IPb / IPr Kur:

K – Indekso pokyčio koeficientas;

IPr – Indekso reikšmė laikotarpio pradžioje;

IPb – Indekso reikšmė laikotarpio pabaigoje;

Laikotarpis yra bet koks laikotarpis, kurio pradžia yra ne ankstesnė negu Pirkimo sutarties įsigaliojimo diena, pabaiga ne vėlesnė negu paskutiniojo atliktų statybos rangos darbų akto pagal Pirkimo sutartį sudarymo diena, atsižvelgiant į perskaičiavimo atlikimo peržiūros momento laikotarpį. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas

* + 1. Šalys privalo sudaryti raštišką susitarimą dėl kainos perskaičiavimo per 15 darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą, perskaičiuotą Pradinės sutarties vertę, perskaičiuotą Pirkimo sutarties įvykdymo užtikrinimo sumą, perskaičiuotą Statybos darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją.
    2. Po to, kai Šalys sudaro susitarimą dėl kainos perskaičiavimo, perskaičiuotoji kaina taikoma statybos rangos darbams, kurie yra

įtraukiami į atliktų statybos rangos darbų Aktus (kaip per ataskaitinį laikotarpį atlikti statybos rangos darbai), RANGOVO pateikiamus po Šalies prašymo kitai Šaliai perskaičiuoti kainą pateikimo. Jeigu dėl susitarimo sudarymui reikalingo laiko gali vėluoti atliktų statybos rangos darbų aktų pateikimas, RANGOVAS turi teisę arba (a) pateikti atliktų statybos rangos darbų aktą su neperskaičiuotomis kainomis ir perskaičiavimą atlikti kitame atliktų statybos rangos darbų akte, arba (b) sustabdyti atliktų statybos rangos darbų akto pateikimą iki bus perskaičiuotos kainos.

* + 1. Pirmoji Pirkimo sutarties kainos peržiūra gali būti atliekama ne anksčiau nei po 6 mėnesių po Pirkimo sutarties įsigaliojimo ir po to Pirkimo sutarties kaina gali būti peržiūrima ne dažniau negu kas 6 mėnesius.
    2. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
    3. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).

# Pirkimo sutarties Darbų atlikimo terminai

* 1. Darbai turi būti atlikti per 18 mėnesių nuo Darbų pradžios.
  2. Darbų atlikimo terminas, numatytas Pirkimo sutarties 4.1 punkte, raštišku Šalių susitarimu gali būti pratęsiamas ir (ar) Darbų vykdymas sustabdomas esant ne nuo RANGOVO priklausančioms aplinkybėms, dėl kurių negalėjo būti atliekami Darbai, terminui, kol išnyks šios aplinkybės. Darbų atlikimo termino pratęsimas ir (ar) sustabdymas galimas esant bent vienam iš šių atvejų:
     1. UŽSAKOVAS nevykdo ir (ar) netinkamai vykdo Pirkimo sutartimi jam nustatytus įsipareigojimus (kaip numatyta Pirkimo sutarties 8.2.1, 8.2.2, 8.2.3, 8.2.6, 8.2.7 ir 8.2.8 punktuose) ir todėl RANGOVAS negali vykdyti Darbų iš dalies arba pilnai, arba
     2. UŽSAKOVO RANGOVUI pateikiami nurodymai turi įtakos RANGOVO Darbų atlikimo terminams, kai siekiama apginti trečiųjų asmenų ir (ar) statinių savininkų ir (ar) naudotojų teisėtus interesus, įvykus inžinerinių tinklų avarijai, iškilus grėsmei statinio konstrukcijai (-oms), arba
     3. išskirtinai nepalankios klimato sąlygos technologiniam procesui vykdyti (išskirtinai nepalankiomis sąlygomis nelaikomos tokios klimatinės sąlygos, kurių galima tikėtis pagal vietos klimatines sąlygas), arba
     4. valstybės ir savivaldos institucijų veiksmai arba bet koks uždelsimas, kliūtys arba trukdymai, sukelti arba priskirtini UŽSAKOVUI ir (arba) UŽSAKOVO samdomiems tretiesiems asmenims RANGOVUI trukdo laiku atlikti Darbus, arba
     5. įsigyjami Papildomi Darbai (papildomos projektavimo paslaugos, papildomi statybos darbai), be kurių negalima užbaigti Pirkimo sutarties, arba
     6. statybą leidžiančio dokumento gavimo ir techninio darbo projekto ekspertizės atlikimo laikotarpiui:
        1. statybą leidžiančio dokumento gavimo trukmė ir techninio darbo projekto ekspertizės atlikimo trukmė į Paslaugų trukmę neįskaičiuojamos
        2. statybą leidžiančio dokumento gavimo trukmė skaičiuojama nuo dienos, kai savivaldybės administracijos įgaliotas valstybės tarnautojas IS „Infostatyba“ prašymą pažymi kaip priimtą, iki dienos, kai prašymo pateikėjas automatiškai informuojamas Statybos įstatymo nustatyta tvarka. Atitinkamai, gavus statinio objektą tikrinusių subjektų nepritarimų statinio projektui, nepritarimų/pastabų taisymas ir pakartotinis teikimas turi būti atliktas ne vėliau, kaip per 20 (dvidešimt) dienų, jei nepritarimai/pastabos yra dėl statinio objekto techninio projekto netikslumų. Jei nepritarimai kilę dėl trūkumų Užsakovo pateiktuose dokumentuose, pakartotinis teikimas turi būti atliktas per 3 (tris) darbo dienas Užsakovui perdavus reikalaujamus dokumentus Rangovui;
        3. projekto ekspertizės trukmė skaičiuojama nuo dienos, kai Rangovas perdavė parengtą pilną techninį darbo projektą, kurio sprendiniams UŽSAKOVO pritarta, Užsakovui ekspertizei atlikti iki ekspertizės išvados, kad techninį darbo projektą rekomenduojama tvirtinti ar jam pritarti, gavimo dienos. Techninio darbo projekto pataisymas pagal ekspertizės privalomąsias pastabas ir ekspertizės išvados, kad atitinkamą projektą rekomenduojama tvirtinti ar jam pritarti, gavimas turi būti atliktas ne vėliau, kaip per 14 (keturiolika) dienų. Į šį terminą neskaičiuojamas laikas, kol gaunami papildomi ekspertizės paslaugų tiekėjo pareikalauti dokumentai, kuriuos gali pateikti tik UŽSAKOVAS.
  3. Jeigu RANGOVAS mano, kad atsirado objektyvus pagrindas numatytas Pirkimo sutarties 4.2 punkte, pratęsti ir (ar) stabdyti Darbų atlikimo terminą, tai RANGOVAS privalo raštu per 2 darbo dienas nuo įvykio ar aplinkybių atsiradimo pranešti UŽSAKOVUI, nurodydamas įvykį arba aplinkybes, dėl ko RANGOVAS negali vykdyti ar tinkamai vykdyti Darbų pagal Pirkimo sutartį.
  4. Darbus RANGOVAS vykdo pagal Kalendorinį Darbų vykdymo grafiką (priedas Nr. 4), kuris gali būti Šalių raštišku susitarimu detalizuojamas.
  5. Darbų atlikimo termino pratęsimas ir (ar) sustabdymas nustatomas UŽSAKOVO ir RANGOVO rašytiniu papildomu susitarimu prie Pirkimo sutarties. Atnaujinant ir (ar) pratęsiant darbų atlikimo terminą, atitinkamai koreguojamas Kalendorinis darbų vykdymo grafikas.
  6. Iki Darbų pradžios RANGOVAS privalo parengti visus Darbų atlikimui reikalingus dokumentus (detalias lokalines sąmatas, kuriose numatytos sumos pagrindžia ir atitinka Pirkimo sutartyje numatytą Darbų kainą ir kitus reikalingus dokumentus) ir tinkamai pasirengti Darbų atlikimui.
  7. Pastebėtų Darbų trūkumų ar defektų šalinimas neprailgina Pirkimo sutartyje nustatyto galutinio Darbų atlikimo termino. Visas pretenzijas UŽSAKOVAS pareiškia Darbų priėmimo ir perdavimo momentu, o jeigu jis to nepadaro, tai vėlesnis UŽSAKOVO papildomų pretenzijų pareiškimas dėl akivaizdžių Darbų trūkumų negali būti priežastis, kuria remiantis UŽSAKOVAS gali atsisakyti priimti Darbus ir (ar) už juos nemokėti.
  8. Darbų atlikimo terminas, esant 4.2 p. nurodytoms aplinkybėms, gali būti pratęstas 3 mėn. Bendras pratęsimų ir sustabdymų terminas negali būti ilgesnis kaip 12 mėn.

4.9. RANGOVAS turi teisę užbaigti Darbus anksčiau sutarto termino.

# Atliktų Darbų perdavimo ir priėmimo bei apmokėjimo tvarka

* 1. Rangovas privalo perduoti UŽSAKOVUI projektinius sprendinius, parengtą ir suderintą techninį darbo projektą STR 1.04.04:2017 „Statinio projektavimas, projekto ekspertizė“ nustatyta tvarka. Atliktų projektavimo paslaugų priėmimas atliekamas pasirašant atliktų paslaugų perdavimo–priėmimo aktą. Rangovas privalo perleisti UŽSAKOVUI visas autoriaus turtines teises, numatytas Lietuvos Respublikos autorių teisių ir gretutinių teisių įstatyme, į visą projektinę dokumentaciją ir (arba) jos pavienes dalis, suteikiant teisę UŽSAKOVUI disponuoti kūriniais jo nuožiūra ir (arba) kitaip realizuoti turtines teises, įgytas Pirkimo sutarties pagrindu. Šalys nurodo ir susitaria, kad šiame punkte nurodytos autoriaus turtinės teisės bus laikomos perleistomis UŽSAKOVUI, kai atitinkamą projektinę dokumentaciją arba jos dalį Rangovas perduos UŽSAKOVUI ir UŽSAKOVAS už projektinius sprendinius, techninio darbo projekto parengimo paslaugas sumokės Pirkimo sutartyje nustatyta tvarka. Rangovas nurodo ir patvirtina, kad UŽSAKOVAS neprivalo sumokėti Rangovui papildomai už šiame punkte nurodytas perleistas autoriaus turtines teises į kūrinius (projektinę dokumentaciją ir pavienes jos dalis). Šiame punkte nurodytas asmeninių turtinių teisių perleidimas neribojamas Lietuvos Respublikos teritorija.
  2. Darbai pagal Pirkimo sutartį perduodami ir priimami pagal atliktų statybos rangos darbų aktą (-us) (toliau – Aktas). Akto forma pateikiama Pirkimo sutarties priede Nr.8. Darbų įvykdymo data laikoma data, kai UŽSAKOVAS pasirašo dvišalį Aktą. Akte RANGOVAS turi nurodyti Darbų pavadinimą (nurodytą pateiktame suderintame techniniame projekte) įvardinti atliktų Darbų procentą bei jų vertę.
  3. Avanso mokėjimo sąlygos: NETAIKOMA.
  4. Tarpiniai atliktų Darbų perdavimai ir priėmimai atliekami už Darbus, atliktus per **1** mėnesį, o atlikus visus Darbus – priduodamas visas užbaigtas atliktų darbų rezultatas. Į Aktus įtraukiamos visos RANGOVUI pagal Pirkimo sutarties nuostatas mokėtinos sumos. Aktą pasirašo: iš RANGOVO pusės – RANGOVO statybos vadovas arba įgaliotas asmuo, o iš UŽSAKOVO pusės – Techninis prižiūrėtojas ir UŽSAKOVO vadovo įgaliotas asmuo. UŽSAKOVAS priimdamas Darbus, sprendžia, ar Darbai buvo atlikti pagal Pirkimo sutarties sąlygas ir ar atitinka UŽSAKOVO reikalavimus. UŽSAKOVAS neapmoka už papildomus Pirkimo sutartyje nenumatytus Darbus, kai dėl jų nebuvo susitarta raštu iš anksto. UŽSAKOVAS neapmoka dėl projektavimo klaidų atsiradusių papildomų Darbų.
  5. RANGOVAS pateikia 2 Aktų egzempliorius UŽSAKOVUI iki einamojo mėnesio paskutinės darbo dienos. UŽSAKOVAS per 5 (penkias) darbo dienas nuo Akto gavimo dienos priima Darbus ir pasirašo pateiktus Aktus, tuo pačiu terminu grąžindamas jį RANGOVUI, arba tuo pačiu terminu priima neginčijamą atliktų Darbų dalį ir pareiškia raštu Pirkimo sutarties nuostatomis pagrįstas pretenzijas dėl netinkamo Darbų atlikimo.
  6. Galutinis Darbų perdavimas ir priėmimas atliekamas visiškai užbaigus Darbus ir Pirkimo sutartimi bei teisės aktų nustatyta tvarka perdavus

techninę – išpildomąją dokumentaciją tokia tvarka:

* + 1. RANGOVAS prieš 10 (dešimt) darbo dienų iki numatomos visų Darbų pabaigos raštu praneša UŽSAKOVUI apie pasirengimą galutinai perduoti Darbus pateikdamas pasirašytą paskutinį Aktą (toliau – Paskutinis Aktas) ir baigiamąjį RANGOVO statybos rangos darbų perdavimo-priėmimo UŽSAKOVUI aktą (toliau – **Baigiamasis aktas**).
    2. UŽSAKOVAS organizuoja galutinį Darbų priėmimą ne vėliau kaip per 10 (dešimt) darbo dienų nuo RANGOVO pranešimo gavimo dienos ir per kitas 5 (penkias) darbo dienas pasirašo Paskutinį Aktą ir Baigiamąjį aktą arba tuo pačiu terminu raštu pareiškia Pirkimo sutarties nuostatomis pagrįstas pretenzijas. Šis terminas iki 10 (dešimt) darbo dienų gali būti atidedamas, jeigu UŽSAKOVAS pagrįstai ir motyvuotai pareikalauja papildomos arba detalizuotos informacijos apie atliktus Darbus ar naudotas medžiagas. Ištaisius Darbų defektus, Darbai nedelsiant pakartotinai pateikiami priimti.
    3. Paskutiniame Akte nurodoma Darbų vertė turi būti ne mažesnė, nei 5 (penki) procentai visų Pirkimo sutartyje numatytų Darbų kainos. Už darbus, nurodytus Paskutiniame Akte sumokama po Baigiamojo Akto pasirašymo dienos, UŽSAKOVUI gavus Pirkimo sutarties 7.4 punkte nurodytą Defektų ištaisymo garantiniu laikotarpiu užtikrinimą.
  1. RANGOVAS privalo visus Darbus, kurie bus paslėpti kitais Darbais ir konstrukcijomis (vadinamuosius „paslėptus Darbus“), pateikti UŽSAKOVO priėmimui, įspėjęs jį apie tai mažiausiai prieš dvi darbo dienas, bei tinkamai įforminti paslėptų Darbų aktą.
  2. Jeigu bet kuriuo Pirkimo sutarties vykdymo metu paaiškėja, kad atlikti Darbai neatitinka Pirkimo sutartyje ar jos prieduose nustatytų kokybės reikalavimų, naudotos prastesnės kokybės medžiagos, nukrypta nuo techninės specifikacijos ar projekto ir kitų Darbų reikalavimų be UŽSAKOVO raštiško sutikimo, tokie atvejai fiksuojami įrašais statybos darbų žurnale bei sudaromas abiejų Šalių pasirašomas nustatytų Statybos defektų aktas. RANGOVUI nepagrįstai atsisakius (raštu nepateikus pagrįsto ir motyvuoto atsisakymo) pasirašyti nustatytų Statybos defektų aktą, jis pasirašomas UŽSAKOVO vienašališkai ir įteikiamas RANGOVUI pasirašytinai arba išsiunčiamas registruotu paštu. RANGOVAS neatsako, jei defektai atsirado dėl neteisingos eksploatacijos, sugadinimo, neteisingų, nuo RANGOVO nepriklausančių sprendimų, ar kitų įstatymuose numatytų atsakomybę šalinančių aplinkybių.
  3. UŽSAKOVAS turi teisę nepasirašyti Aktų ir neatlikti mokėjimų, kol RANGOVAS savo sąskaita nepašalina nustatytų Statybos defektų akte nurodytų trūkumų ir nekompensuoja nuostolių, jei tokie atsirastų arba kol Šalys nesusitaria (raštu) dėl jų kompensavimo tvarkos. UŽSAKOVAS turi teisę pareikšti RANGOVUI pretenzijas dėl išaiškėjusių atliktų Darbų trūkumų, jei būtų nustatyta, kad jie atsirado dėl RANGOVO kaltės, taip pat ir pasibaigus Pirkimo sutarties galiojimo laikotarpiui, tačiau tebegaliojant Pirkimo sutartimi nustatytiems atliktų Darbų garantiniams laikotarpiams, nurodytiems Pirkimo sutartyje. Tokiu atveju UŽSAKOVAS turi teisę reikalauti, kad RANGOVAS ištaisytų nustatytus trūkumus savo sąskaita. Jei RANGOVAS per protingą UŽSAKOVO nurodytą terminą nurodytų trūkumų neištaiso arba atsisako juos ištaisyti, UŽSAKOVAS turi teisę reikalauti, kad RANGOVAS kompensuotų patirtus nuostolius (įskaitant UŽSAKOVO savo lėšomis įgyvendintų statybos darbų, kuriais ištaisomi nurodyti trūkumai, išlaidas).
  4. RANGOVAS privalo per protingą, su UŽSAKOVU suderintą, laikotarpį pašalinti Šalių sudarytos statybos užbaigimo komisijos nustatytus trūkumus. Trūkumų ištaisymo laikotarpis su UŽSAKOVU suderinamas atsižvelgiant į statybos užbaigimo komisijos nustatytą trūkumų ištaisymo laikotarpį ir įforminamas papildomu susitarimu, kuriame nurodami statybos darbai trūkumų pašalinimui ir jų atlikimo laikotarpis.
  5. Sąskaitą faktūrą RANGOVAS gali išrašyti tik po to, kai abi šalys pasirašė Aktą (paskutiniam mokėjimui – Paskutinį Aktą, Baigiamąjį aktą ir RANGOVUI pateikus Defektų ištaisymo garantiniu laikotarpiu užtikrinimą arba Šalims pasirašius susitarimą, kad garantinio laikotarpio prievolių įvykdymo užtikrinimas vykdomas sulaikant 5 (penkis) procentus statybos rangos darbų vertės sumos, kaip numatyta Pirkimo sutarties 7.4.5 punkte). Sąskaitoje faktūroje turi būti nurodytas Pirkimo sutarties ir Akto arba Paskutinio Akto numeris. Prie sąskaitos faktūros turi būti pridėtas abiejų Šalių pasirašytas Aktas (paskutiniam mokėjimui – Paskutinis Aktas ir Baigiamasis aktas) bei kiti pagal Pirkimo sutartį numatyti dokumentai. RANGOVAS sąskaitoje faktūroje paskutiniam apmokėjimui turi nurodyti ne mažiau kaip 5 (penkis) procentus visų Pirkimo sutartyje numatytų statybos rangos darbų kainos, ši suma sulaikoma ir sumokama/grąžinama Pirkimo sutarties 5.6.3. ir 7.4.5 punktuose nustatytomis sąlygomis ir tvarka.
  6. Apmokėjimas yra vykdomas per 30 (trisdešimt) kalendorinių dienų. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis RANGOVUI pateikia įrodymus, patvirtinančius apie finansavimo iš trečiųjų šalių vėlavimą.
  7. Apmokėjimas už projektinius sprendinius ir techninio darbo projekto parengimą atliekamas gavus statybą leidžiantį dokumentą ir ekspertizės išvadas, kad projektą galimą tvirtinti, bei pasirašius paslaugų perdavimo– priėmimo aktą per 30 (trisdešimt) kalendorinių dienų nuo sąskaitos faktūros pateikimo. Šiame punkte nurodytas mokėjimo terminas susietas su finansavimu, gaunamu iš trečiųjų šalių, gali būti pratęstas, tačiau bet kokiu atveju šis terminas negali viršyti 60 (šešiasdešimt) dienų. Nurodytu atveju ilgesnio apmokėjimo taikymo galimybę UŽSAKOVAS įgyja tik tuo atveju, jei jis Rangovui pateikia įrodymus patvirtinančius apie finansavimo iš trečiųjų šalių vėlavimą.
  8. Už projekto vykdymo priežiūros paslaugas UŽSAKOVAS apmoka Rangovui proporcingai pagal statybos rangos darbų įvykdymą atsiskaitomuoju laikotarpiu, bet ne rečiau kaip kas ketvirtį. Atsiskaitoma pasirašius paslaugų perdavimo–priėmimo aktą per 30 (trisdešimt) kalendorinių dienų nuo sąskaitos faktūros pateikimo. Šiame punkte nurodytas mokėjimo terminas susietas su finansavimu, gaunamu iš trečiųjų šalių, gali būti pratęstas, tačiau bet kokiu atveju šis terminas negali viršyti 60 (šešiasdešimt) dienų. Nurodytu atveju ilgesnio apmokėjimo taikymo galimybę UŽSAKOVAS įgyja tik tuo atveju, jei jis Rangovui pateikia įrodymus patvirtinančius apie finansavimo iš trečiųjų šalių vėlavimą
  9. Tiesioginio atsiskaitymo RANGOVO pasitelkiamiems subtiekėjams (subrangovams) galimybės įgyvendinamos šia tvarka:
     1. Subtiekėjas (subrangovas), norėdamas, kad UŽSAKOVAS tiesiogiai atsiskaitytų su juo pateikia prašymą UŽSAKOVUI ir inicijuoja trišalės sutarties tarp jo, UŽSAKOVO ir RANGOVO sudarymą. Sutartis turi būti sudaryta ne vėliau kaip iki pirmojo UŽSAKOVO atsiskaitymo su subtiekėju (subrangovu). Šioje sutartyje nurodoma RANGOVO teisė prieštarauti nepagrįstiems mokėjimams, tiesioginio atsiskaitymo su subtiekėju (subrangovu) tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.
     2. Subtiekėjas (subrangovas), prieš pateikdamas sąskaitą faktūrą UŽSAKOVUI, turi ją suderinti su RANGOVU. Suderinimas laikomas tinkamu, kai subtiekėjo (subrangovo) išrašytą sąskaitą faktūrą raštu patvirtina atsakingas RANGOVO atstovas, kuris yra nurodytas trišalėje sutartyje. UŽSAKOVO atlikti mokėjimai subtiekėjui (subrangovui) pagal jo pateiktas sąskaitas faktūras atitinkamai mažina sumą, kurią UŽSAKOVAS turi sumokėti RANGOVUI pagal Pirkimo sutarties sąlygas ir tvarką. RANGOVAS, išrašydamas ir pateikdamas sąskaitas faktūras UŽSAKOVUI, atitinkamai į jas neįtraukia subtiekėjo (subrangovo) tiesiogiai UŽSAKOVUI pateiktų ir RANGOVO patvirtintų sąskaitų faktūrų sumų.
     3. Tiesioginis atsiskaitymas su subtiekėju (subrangovu) neatleidžia RANGOVO nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju (subrangovu), RANGOVUI Pirkimo sutartimi numatytos teisės, pareigos ir kiti įsipareigojimai nepereina subteikėjui (subrangovui).
     4. Atsiskaitymas su subtiekėju (subrangovu) vykdomas per 30 (trisdešimt) kalendorinių dienų nuo tinkamos sąskaitos faktūros pateikimo UŽSAKOVUI. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis subtiekėjui (subrangovui) pateikia įrodymus, patvirtinančius apie finansavimo iš trečiųjų šalių vėlavimą.
     5. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Pirkimo sutartyje nustatytą kainodarą. Atsiskaitymai su subtiekėju (subrangovu) atliekami trišalėje sutartyje nustatyta kaina, bet ne didesne, nei nustatyta Pirkimo sutartyje.
     6. Jei dėl tiesioginio atsiskaitymo su subtiekėju (subrangovu) faktiškai nesutampa RANGOVO ir subtiekėjo (subrangovo) nurodyti faktiniai kiekiai / apimtys / mokėtinos sumos, rizika prieš UŽSAKOVĄ tenka RANGOVUI ir neatitikimai pašalinami RANGOVO sąskaita.
  10. Sąskaita faktūra rengiama vadovaujantis Lietuvos Respublikos pridėtinės vertės mokesčio įstatymo ir jo įgyvendinamųjų teisės aktų

nuostatomis.

* 1. Vykdant Pirkimo sutartį, visi Pirkimo sutarties mokėjimų dokumentai (sąskaitos faktūros, įskaitant Aktus, RANGOVO atliktų Darbų perdavimo UŽSAKOVUI aktus) teikiami tik elektroniniu būdu ne dažniau, nei kas 1 kalendorinį mėnesį, likus 3 darbo dienoms iki einamojo mėnesio pabaigos. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos RANGOVO pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis. Perkančioji organizacija elektronines sąskaitas faktūras priima ir apdoroja naudodamasi informacinės sistemos SABIS priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

# Garantijos ir Darbų kokybės užtikrinimas

* 1. Statiniui galioja Civiliniame kodekse nustatyti minimalūs garantiniai terminai.
  2. RANGOVAS garantuoja, kad statybos užbaigimo metu jo atlikti Darbai atitiks techniniame darbo projekte numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų Darbų vertę.
  3. RANGOVAS Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų Darbų defektus.
  4. Jeigu RANGOVAS atliko Darbus pažeisdamas techninėje specifikacijoje, techniniame darbo projekte ir Pirkimo sutartyje numatytas sąlygas, nesilaikė normatyvinių statybos dokumentų ir kitų teisės aktų reikalavimų, UŽSAKOVAS turi teisę reikalauti, kad RANGOVAS:
     1. nedelsiant sustabdytų ir (ar) nutrauktų Darbų atlikimą, arba
     2. neatlygintinai pakeistų nekokybiškas medžiagas, gaminius, arba
     3. neatlygintinai pagerintų atliekamų Darbų kokybę, arba
     4. neatlygintinai ištaisytų netinkamai atliktus Darbus, arba
     5. atlygintų UŽSAKOVUI Darbų trūkumų šalinimo išlaidas.

# Užtikrinimai ir draudimai

* 1. Pirkimo sutarties užtikrinimas ir jo sąlygos:
     1. RANGOVAS Pirkimo sutarties įvykdymo užtikrinimą privalo pateikti per 10 (dešimt) darbo dienų nuo Pirkimo sutarties pasirašymo dienos. Tuo atveju, kai Pirkimo sutarties užtikrinimui pateikiamas Draudimo bendrovės (draudiko) laidavimo raštas su polisu, kartu pateikiamas ir mokėjimo patvirtinimas.
     2. Pirkimo sutarties įvykdymo užtikrinimo vertė turi būti ne mažesnė kaip 10 (procentų) nuo Pirkimo sutarties vertės be PVM ir galioti iki visiško RANGOVO įsipareigojimų UŽSAKOVUI įvykdymo iki bus pateiktas Pirkimo sutarties sąlygas atitinkantis Defektų ištaisymo garantiniu laikotarpiu užtikrinimas, nurodytas 7.4 punkte, tačiau ne trumpesniam kaip 30 (trisdešimt) kalendorinių dienų laikotarpiui po Pirkimo sutartyje numatyto vėliausio RANGOVO sutartinių įsipareigojimų vykdymo termino pabaigos. Užtikrinimo vertė yra fiksuota visam užtikrinimo laikotarpiui – ji negali būti mažinama proporcingai įvykdytų Darbų sumai.
     3. Pirkimo sutarties įvykdymo užtikrinimas turi būti besąlyginis, neatšaukiamas, pirmo pareikalavimo banko (garanto) įsipareigojimas sumokėti UŽSAKOVUI jo reikalaujamą sumą, jeigu UŽSAKOVAS pateikia mokėjimo reikalavimą ir jame nurodo, kad RANGOVAS pažeidė savo įsipareigojimą (-us) pagal Pirkimo sutarties sąlygas, ir RANGOVO padarytus pažeidimus, įskaitant nesumokėtas netesybas už Darbų vėlavimą. Laidavimo draudimo atveju draudžiamuoju įvykiu turi būti laikomas pirmasis UŽSAKOVO pareikalavimas sumokėti draudimo išmoką dėl sutartinių įsipareigojimų neįvykdymo.
     4. Kai Pirkimo sutarties trukmė ilgesnė nei metai, RANGOVAS gali pateikti tokios pat vertės Pirkimo sutarties įvykdymo užtikrinimą dalimis, ne trumpesniam nei metų laikotarpiui. Tokiu atveju, naują Pirkimo sutarties įvykdymo užtikrinimą RANGOVAS privalo pateikti ne vėliau nei 30 kalendorinių dienų iki anksčiau pateikto Pirkimo sutarties įvykdymo užtikrinimo galiojimo pabaigos.
     5. RANGOVAS Pirkimo sutarties 7.1.1, 7.1.2 ir 7.1.3. punktuose nurodytomis sąlygomis ir tvarka privalo padidinti Pirkimo sutarties įvykdymo užtikrinimo sumą kiekvieną kartą, kai padidėja Pirkimo sutarties kaina.
     6. Jeigu Darbai buvo pratęsti/ sustabdyti Šalių raštišku susitarimu, ir Darbų vykdymas pratęsiamas/ atnaujinamas, Pirkimo sutarties įvykdymo užtikrinimo dokumento galiojimas per 10 (dešimt) darbo dienų turi būti pratęsiamas ir turi galioti iki bus pateiktas Defektų ištaisymo garantiniu laikotarpiu užtikrinimas, kaip numatyta Pirkimo sutarties 7.1.2 punkte.
     7. Iki kol bus pateiktas Pirkimo sutarties 7.1.4, 7.1.5, 7.1.6 punktuose reikalaujamas naujas/ pratęsiamas užtikrinimas, UŽSAKOVAS turi

teisę sumą, lygią Pirkimo sutarties užtikrinimo įvykdymui, išskaičiuoti (sulaikyti) iš RANGOVO mokėtinų sumų.

* + 1. Sutarties įvykdymo užtikrinimas yra skirtas visų RANGOVO sutartinių įsipareigojimų įvykdymo užtikrinimui, įskaitant, bet neapsiribojant,netesybų mokėjimui užtikrinti.
    2. Jei Lietuvoje ar užsienyje registruoto banko garantiją išdavęs juridinis asmuo negali įvykdyti savo įsipareigojimų, RANGOVAS per 10 (dešimt) darbo dienų turi pateikti naują Pirkimo sutarties įvykdymo užtikrinimą tomis pačiomis sąlygomis kaip ir ankstesnysis.
    3. Siekdamas užtikrinti Pirkimo sutarties įvykdymą RANGOVAS, per 10 (dešimt) darbo dienų nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į UŽSAKOVO nurodytą sąskaitą banke pervesti sumą ne mažesnę nei 7.1.2 punkte nurodytų procentų Pirkimo sutarties vertės. Ši suma, per 5 (penkias) darbo dienas yra grąžinama RANGOVUI tik tinkamai įvykdžius Pirkimo sutartį arba jei Pirkimo sutarties įvykdymo užtikrinimas tapo nebereikalingas dėl kitų priežasčių. RANGOVUI neįvykdžius savo sutartinių įsipareigojimų ar Pirkimo sutartį nutraukus dėl RANGOVO kaltės, visa šiame punkte nurodyta į UŽSAKOVO sąskaita pervesta suma yra negrąžinama.
  1. RANGOVAS likus ne mažiau kaip 5 (penkioms) darbo dienoms iki statybos rangos darbų pražios privalomai apdraudžia statybos laikotarpiui visus Pirkimo sutartyje numatytus statybos rangos darbus pilna atstatomąja verte nuo visų galimų rizikų (*angl. CAR*) UŽSAKOVO naudai ir iki statybos rangos darbų pradžios dienos įteikia galiojantį draudimo liudijimą UŽSAKOVUI.
  2. RANGOVO civilinė atsakomybė privalo būti apdrausta Darbų atlikimą reglamentuojančiuose teisės aktuose nustatyta tvarka. RANGOVAS iki pirkimo sutarties įsigaliojimo, kartu su pirkimo sutarties įvykdymo užtikrinimu, UŽSAKOVUI privalo pateikti projektuotojo civilinės atsakomybės draudimo (jei taikoma) faktą įrodančius dokumentus, o iki statybos rangos darbų pradžios dienos – rangovo civilinės atsakomybės draudimo faktą įrodančius dokumentus. RANGOVAS privalo pateikti UŽSAKOVUI techninį darbo projektą rengsiančio subjekto civilinės atsakomybės draudimo faktą įrodančius dokumentus.
  3. Defektų ištaisymo garantiniu laikotarpiu užtikrinimas ir jo sąlygos:
     1. Defektų ištaisymo garantiniu laikotarpiu užtikrinimas turi būti pateiktas per 10 (dešimt) darbo dienų nuo visų statybos rangos darbų atlikimo pabaigos ir turi galioti nuo Paskutinio Akto bei Baigiamojo akto sudarymo dienos ne trumpiau nei Lietuvos Respublikos statybos įstatyme nurodytais terminais.
     2. Defektų ištaisymo garantiniu laikotarpiu užtikrinimo vertė turi būti ne mažesnė kaip 5 (penki) procentai) nuo statybos rangos darbų vertės (įvertinant papildomus ir/ar atsisakomus Darbus).
     3. Defektų ištaisymo garantiniu laikotarpiu užtikrinimas turi būti besąlyginis, neatšaukiamas, pirmo pareikalavimo Lietuvoje ar užsienyje registruoto banko (garanto) arba draudimo bendrovės (draudiko) įsipareigojimas sumokėti UŽSAKOVUI jo reikalaujamą sumą, jeigu UŽSAKOVAS pateikia mokėjimo reikalavimą ir jame nurodo, kad RANGOVAS pažeidė savo įsipareigojimą ištaisyti defektą (-us) ar žalą, už kuriuos jis yra atsakingas pagal Pirkimo sutartį, arba tinkamai neįvykdė kito garantinio įsipareigojimo pagal Pirkimo sutartį, įskaitant atvejus, kai RANGOVAS yra nemokus, jo atžvilgiu yra pradėtos bankroto procedūros arba RANGOVAS likviduotas dėl bankroto, ir tokio defekto (-ų), žalos ar kitokio RANGOVO įsipareigojimo (-ų) pagal Pirkimo sutartį pažeidimo pobūdį;
     4. Laidavimo draudimo atveju draudžiamuoju įvykiu turi būti laikomas pirmasis Užsakovo pareikalavimas sumokėti draudimo išmoką dėl garantinių įsipareigojimų neįvykdymo;
     5. Šalys gali raštu susitarti, kad vietoje Defektų ištaisymo garantiniu laikotarpiu užtikrinimo sulaikoma 5 (penkių) procentų visų Pirkimo sutartyje numatytų statybos rangos darbų vertės suma pagal Paskutinį aktą, kuria užtikrinamas dėl RANGOVO kaltės atsiradusių defektų, nustatytų per pirmus 3 statinio garantinio termino metus, šalinimo išlaidų apmokėjimas UŽSAKOVUI. UŽSAKOVAS privalo grąžinti sulaikytą 5 procentų statybos rangos darbų vertės sumą RANGOVUI, kai šis pateikia Pirkimo sutarties 7.4.1 – 7.4.4 punktuose nustatytas sąlygas atitinkantį Defektų ištaisymo garantiniu laikotarpiu užtikrinimą, arba sueina pirmi 3 statinio garantinio termino metai ir per šį laikotarpį statybos rangovas tinkamai įvykdė garantinio laikotarpio prievoles.

# Šalių teisės ir pareigos

* 1. **UŽSAKOVAS turi teisę:**
     1. kontroliuoti ir prižiūrėti, ar atliekamų Darbų atlikimo eiga, kiekis, kaina, medžiagų kokybė atitinka techninį darbo projektą, RANGOVO parengtus užsakytų Darbų kiekių žiniaraščius, Aktus, sąskaitas faktūras, UŽSAKOVO pateiktų medžiagų naudojimą. Pastabas dėl vykdomų Darbų gali pateikti projekto vykdymo priežiūros, techninės priežiūros vadovai raštu – įrašais statybos darbų žurnale ir UŽSAKOVAS;
     2. reikalauti, kad RANGOVAS Darbus vykdytų pagal techninį darbo projektą ir laikydamasis normatyvinių statybos dokumentų reikalavimų. Jeigu RANGOVAS nukrypsta nuo techninio darbo projekto, Šalių patvirtinto Kalendorinio Darbų vykdymo grafiko, nesilaiko normatyvinių statybos dokumentų reikalavimų ir (ar) statybos Darbų vykdymo protokoluose nurodytų ir RANGOVO prisiimtų įsipareigojimų, UŽSAKOVAS turi teisę raštu reikalauti šalinti defektus, nepriimti nekokybiškai atliktų Darbų ir nemokėti už netinkamai atliktus Darbus iki nustatytų statybos darbų defektų pašalinimo arba pašalinti trūkumus trečiųjų asmenų pagalba RANGOVO sąskaita;
     3. duoti nurodymus RANGOVUI ir reikalauti jų vykdymo, jei statybos eigoje atsiliekama nuo Kalendorinio Darbų vykdymo grafiko ar pažeidžiami Pirkimo sutartyje nurodyti kokybės reikalavimai;
     4. raštu reikalauti, kad RANGOVAS, suderintu su UŽSAKOVU laiku, savo sąskaita pašalintų statybos rangos darbų defektus, atsiradusius per garantinį laikotarpį. RANGOVUI nepradėjus taisyti garantiniu laikotarpiu atsiradusių Darbų defektų pagal UŽSAKOVO raštiškus reikalavimus ilgiau negu per 3 (tris) darbo dienas, UŽSAKOVAS turi teisę pašalinti trūkumus trečiųjų asmenų pagalba RANGOVO sąskaita. UŽSAKOVAS turi teisę pasinaudoti Defektų ištaisymo garantiniu laikotarpiu užtikrinimu ir gautomis lėšomis apmokėti statybos rangos darbų defektų šalinimo darbus bei statybos rangos darbų defektų sąlygotą žalą;
     5. prašyti RANGOVO pateikti informaciją ir/ar dokumentus, kurie įrodytų Darbų atitikimą Pirkimo sutarties 8.4.35. reikalavimams;
     6. nustačius, kad vykdant Darbus naudojamos medžiagos, įrenginiai neatitinka Pirkimo sutarties 8.4.35. punkto nuostatų, reikalauti RANGOVO pakeisti jas (-uos) į atitinkančias (-us).

# UŽSAKOVAS įsipareigoja:

* + 1. per 10 (dešimt) dienų po rašytinio RANGOVO prašymo gavimo pateikti pastarajam visus sutikimus, įgaliojimus ir (ar) kitus reikalingus leidimus bei dokumentus, kad RANGOVAS galėtų veikti kaip UŽSAKOVO įgaliotas asmuo visose kompetentingose institucijose ta apimtimi, kiek tai susiję su visais Darbais;
    2. pateikti statybos Darbams vykdyti reikalingus dokumentus, kuriuos pagal įstatymus ar kitus teisės aktus UŽSAKOVAS privalo pateikti RANGOVUI. Tuo atveju, jeigu RANGOVUI bus reikalingi kiti, Pirkimo sutartyje nenurodyti dokumentai, jis įsipareigoja apie tai įspėti UŽSAKOVĄ ne vėliau kaip prieš 5 (penkias) darbo dienas, raštu nurodydamas konkrečiai kokių dokumentų jam reikia ir kokia forma jie turėtų būti pateikti;
    3. Organizuoti ir apmokėti statinio(-ių) bendrosios ekspertizės išlaidas ir gauti statinio(-ių) (jo dalies) ekspertizės aktą(-us), įrodantį statinio (jo dalies) atitiktį Statybos įstatymo 4 straipsnyje nurodytiems esminiams statinių reikalavimams;
    4. bendradarbiauti su RANGOVU vykdant Pirkimo sutartį;
    5. sumokėti RANGOVUI už tinkamai atliktus bei nustatyta tvarka priimtus Darbus Pirkimo sutartyje numatytais terminais ir tvarka;
    6. užtikrinti RANGOVUI galimybę laisvai patekti į statinio Darbų atlikimo vietą iki Pirkimo sutarties galiojimo pabaigos;
    7. vykdyti UŽSAKOVO funkcijas ir statybos rangos darbų techninę priežiūrą. Statybos rangos darbų techninę priežiūrą vykdo UŽSAKOVO paskirtas techninis prižiūrėtojas. UŽSAKOVAS turi teisę Pirkimo sutarties galiojimo metu keisti techninį prižiūrėtoją arba pasitelkti dar kelis techninius prižiūrėtojus, prieš tai pranešdamas RANGOVUI. Techniniu prižiūrėtoju UŽSAKOVAS gali skirti savo atsakingą darbuotoją arba tam tikslui samdyti kitą fizinį (pagal darbo sutartį) ar juridinį asmenį;
    8. nedelsiant spręsti tarp RANGOVO ir objekto, kuriame atliekami Darbai, savininkų bei naudotojų kylančias problemas, klausimus;
    9. Pirkimo sutartyje nustatytomis sąlygomis priimti iš RANGOVO tinkamai atliktus Darbus;
    10. per 3 darbo dienas nuo informacijos apie RANGOVO pasitelktus (pakeistus) subtiekėjus (subrangovus) gavimo dienos raštu informuoti šiuos subtiekėjus (subrangovus) dėl galimybės tiesiogiai atsiskaityti su jais.

# RANGOVAS turi teisę:

* + 1. naudotis Lietuvos Respublikos statybos įstatymo, statybos techniniuose reglamentuose ir kituose Lietuvos Respublikos įstatymuose numatytomis RANGOVO (Rangovo) teisėmis;
    2. gauti UŽSAKOVO apmokėjimą už įvykdytus Darbus pagal Pirkimo sutartyje nustatytas sąlygas ir tvarką;
    3. naudotis kitomis teisės aktuose numatytomis RANGOVO (Rangovo) teisėmis.

# RANGOVAS įsipareigoja:

* + 1. ne vėliau kaip per 5 (penkias) darbo dienas nuo Pirkimo sutarties įsigaliojimo dienos:
       1. paskirti RANGOVO atstovą ir suteikti jam visus įgaliojimus, būtinus RANGOVO vardu veikti pagal Pirkimo sutartį. RANGOVO atstovas įgyja teisę Pirkimo sutarties tikslais veikti RANGOVO vardu nuo momento, kai RANGOVAS praneša UŽSAKOVUI apie jo paskirtą atstovą;
       2. sudaryti Kalendorinį Darbų vykdymo grafiką ir raštu suderinti jį su UŽSAKOVU (priedas Nr.4).
       3. prieš darbų pradžią pateikti statybos rangos darbų draudimo dokumentus pilna atstatomąja verte nuo visų galimų rizikų, rangovo civilinės atsakomybės draudimo ir apmokėjimą patvirtinančius dokumentus;
       4. organizuoti ir apmokėti elektroninio statybos darbų žurnalo įsigijimą bei pateikti UŽSAKOVUI prisijungimus prie jo;
    2. nedelsiant, bet ne vėliau kaip per 3 darbo dienas po atitinkamų aplinkybių atsiradimo/paaiškėjimo raštu informuoti Užsakovą apie atsiradimą aplinkybių, galinčių trukdyti pradėti, teikti ir (arba) baigti teikti Darbus (įskaitant ir UŽSAKOVO pateiktos informacijos, duomenų, dokumentų trūkumą, realią tikimybę, kad Užsakovo nurodymai kelia grėsmę Darbų kokybei, jų atlikimo terminams);
    3. prieš 3 (tris) darbo dienas iki statybos rangos darbų pradžios įsakymu ar kitu tvarkomuoju dokumentu, įstatymų nustatyta tvarka paskirti kvalifikuotą statinio statybos vadovą/ specialiųjų statybos darbų vadovą (-us) ir atestuotą asmenį, atsakingą už elektros ūkį ir darbų saugą ir paskyrimo dokumentų kopijas pateikti UŽSAKOVUI (specialistai, kurių pajėgumais RANGOVAS rėmėsi kvalifikacijai atitikti, skiriami ir keičiami vadovaujantis Pirkimo sutarties 16 skyriaus nuostatomis);
    4. prieš pradėdamas rengti projektinius pasiūlymus, techninį darbo projektą, išsiaiškinti UŽSAKOVO pageidavimus bei atsižvelgti į jo pastabas ir pasiūlymus, imtis visų įmanomų priemonių, kad rengiami projektiniai pasiūlymai, techninis darbo projektas būtų parengtas pagal UŽSAKOVO pageidavimus neviršijant techninės užduoties reikalavimų ir vadovaujantis galiojančiomis teisės aktų, reglamentuojančių statybos ir projektavimo veiklą, normomis;
    5. projektinius pasiūlymus, techninį darbo projektą rengti pagal Pirkimo sutarties, techninės užduoties, projekto rengimo dokumentus;
    6. apie reikalingus, Pirkimo sutartyje nenurodytus dokumentus, įspėti UŽSAKOVĄ ne vėliau kaip prieš 5 (penkias) dienas, raštu nurodant konkrečiai kokie dokumentai reikalingi ir kokia forma jie turėtų būti pateikti;
    7. bendradarbiauti su UŽSAKOVU, neatlygintinai konsultuoti UŽSAKOVĄ su Pirkimo sutarties vykdymu susijusiais klausimais, operatyviai bei neatlygintinai pašalinti visus pastebėtus techninio darbo projekto trūkumus ir netikslumus bei išspręsti visus su tuo susijusius klausimus;
    8. suderinti su UŽSAKOVU visus koncepcinius sprendimus, projektinius sprendimus, taip pat projekte nustatytas naudoti medžiagas;
    9. techninio darbo projekto rengimo metu, esant poreikiui, atlikti UŽSAKOVO nurodytų techninėje užduotyje ir/ar pagal projektavimą reglamentuojančių teisės aktų reikalavimus būtinus atlikti tyrimus (organizuoti ir savo lėšomis atlikti statinio ekspertizės, statinio statybos sklypo geodezinių, geologinių, hidrogeologinių, aplinkos taršos ir kitus tyrimus, taip pat ir gretimų statinių, kuriems gali turėti įtakos numatomi statybos darbai, tyrimus;
    10. prieš atlikdamas bet kokį su UŽSAKOVU anksčiau suderinto projekto sprendinio pakeitimą, gauti raštišką UŽSAKOVO pritarimą. Vykdydamas minėtus techninio darbo projekto pakeitimus, TIEKĖJAS privalo atitinkamai pakeisti visas jų dalis, susijusias su konkrečiu pakeitimu;
    11. gauti prisijungimo ir specialiąsias projektavimo sąlygas;
    12. apmokėti už prisijungimo ir specialiųjų projektavimo sąlygų išdavimą;
    13. ištaisyti techninį darbo projektą pagal ekspertizės metu gautas privalomas pastabas ir pakartotinai pateikti ekspertizės rangovui bei gauti projekto įvertinimą, kad projektas atitinka esminius statinio reikalavimus, projekto rengimo dokumentų, kitų statybos teisės aktų reikalavimus. Techninio darbo projekto pataisymas pagal ekspertizės privalomąsias pastabas turi būti atliktas per 20 (dvidešimt) kalendorinių dienų nuo pastabų gavimo dienos. Į šį terminą neskaičiuojamas laikas, kol gaunami papildomi ekspertizės paslaugų tiekėjo pareikalauti dokumentai, kuriuos gali pateikti tik UŽSAKOVAS;
    14. UŽSAKOVUI ir (ar) kitoms suinteresuotoms Šalims nustačius klaidas techniniame DARBO projekte ir kituose RANGOVO pateiktuose dokumentuose, organizuoti projektinių sprendinių, techninio darbo projekto ir kitų Rangovo pateiktų dokumentų ištaisymą savo lėšomis;
    15. gauti statybą leidžiantį dokumentą. Gavus statybą leidžiantį dokumentą, perduoti jį UŽSAKOVUI;
    16. apmokėti už statybą leidžiančio dokumento išdavimą;
    17. statinio projekto vykdymo priežiūros paslaugas teikti pagal statybos techninių reglamentų (STR) nuostatas, laikantis suderinto su

UŽSAKOVU Kalendorinio darbų vykdymo grafiko arba, esant būtinybei, UŽSAKOVO kvietimu;

* + 1. UŽSAKOVUI pareikalavus, projekto vykdymo priežiūros metu teikti tarpines ataskaitas ir pateikti baigiamąją ataskaitą (pateikiama per vieną mėnesį nuo statybos užbaigimo akto surašymo dienos). Visos ataskaitos parengiamos lietuvių kalba dviem egzemplioriais ir pateikiamos UŽSAKOVUI.
    2. statinio projekto vykdymo priežiūros paslaugas teikti per visą statybos darbų vykdymo laikotarpį;
    3. vykdyti statybos rangos darbus pagal techninį darbo projektą, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad statybos rangos darbų priėmimo metu jie atitiks techniniame darbo projekte nustatytas savybes, normatyvinių dokumentų reikalavimus, bus atlikti be klaidų, kurios panaikintų arba sumažintų jų vertę arba tinkamumą techniniame darbo projekte numatytam panaudojimui;
    4. Pagal Kalendorinį darbų vykdymo grafiką pradėti, kokybiškai atlikti, laiku užbaigti ir perduoti UŽSAKOVUI visus Pirkimo sutartyje nurodytus Darbus ir ištaisyti defektus, nustatytus iki Darbų perdavimo UŽSAKOVUI ir (ar) per garantinį laikotarpį;
    5. savarankiškai apsirūpinti materialiniais ištekliais, reikalingais Pirkimo sutartyje numatytiems Darbams atlikti, Darbų vykdymui naudoti medžiagas, gaminius, atitinkančius projektinėje dokumentacijoje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas ir gaminius, garantuoti tinkamą statybinių ir kitų medžiagų ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Garantuoti tinkamą statybos produktų ir įrenginių priėmimą, tikrinti jų atitikties dokumentus ir teikti juos techninės priežiūros vadovui, organizuoti jų sandėliavimą bei apsaugą;
    6. dalyvauti surašant Statybos užbaigimo aktą, pateikti visus reikiamus paaiškinimus, normatyviniuose dokumentuose ir techniniame darbo projekte nustatytą išpildomąją projektinę dokumentaciją, gaminių ir įrengimų techninius pasus, eksploatavimo instrukcijas ir kitus būtinus dokumentus. Imtis visų priemonių, kurios priklauso nuo jo valios, tam, kad būtų pašalinti bet kokie esami ir (arba) potencialūs trūkumai, dėl kurių nebūtų išduotas Statybos užbaigimo aktas ir (arba) kurie būtų nurodyti Statybos užbaigimo akte, Statybos užbaigimo komisijos protokoluose ir (arba) kituose su šiuo procesu susijusiuose dokumentuose. Vykdydamas šiame punkte numatytas prievoles, teikti nemokamas konsultacijas ir sprendinius, kurių pagrindu privalo pašalinti bet kokius techninio darbo projekto defektus ir (arba) statinio statybos trūkumus, jeigu juos nulėmė netinkamas ir (arba) neišsamus techninis darbo projektas arba jo priedai;
    7. suteikti statybos rangos darbams Pirkimo sutartyje nurodytas garantijas;
    8. savo jėgomis bei sąskaita, gavus iš UŽSAKOVO atitinkamus leidimus ir (ar) įgaliojimus, atlikti visus Darbų suderinimus su valstybės ir (ar) savivaldos institucijomis, kitais asmenimis, gauti projekto rengimo privalomuosius dokumentus. Savo jėgomis bei sąskaita gauti pagal galiojančius teisės aktus Darbams reikalingus leidimus ir derinimus iš trečiųjų šalių, įforminti reikalingą vykdomąją dokumentaciją ir perduoti ją UŽSAKOVUI. Šalys aiškiai susitaria, kad visus Darbų atlikimo derinimo klausimus RANGOVAS privalo išspręsti savarankiškai jam UŽSAKOVO suteikiamų įgaliojimų ribose;
    9. teisės aktų nustatyta tvarka, atlikti visus veiksmus, kuriuos turi atlikti RANGOVAS, kad būtų tinkamai paruošta ir pateikta Statybos užbaigimo komisijai visą reikiama dokumentaciją vadovaujantis Lietuvos Respublikos teisės aktų reikalavimais, kuri reikalinga Statybos užbaigimo aktui parengti, bei dalyvauti oficialiose procedūrose;
    10. tuo atveju, jeigu nėra galimybės atlikti Pirkimo sutartyje numatytų Darbų pagal nustatytus Darbų atlikimo terminus, raštiškai apie tai informuoti UŽSAKOVĄ, nurodant konkrečias priežastis bei Darbų atlikimo terminų pažeidimo pašalinimo priemones;
    11. inicijuoti projektinių sprendimų keitimą, papildymą ir taisymą tik gavus UŽSAKOVO raštišką sutikimą, o Kalendorinį darbų vykdymo grafiką keisti, pasirašant papildomus susitarimus;
    12. laiku ir tinkamai informuoti UŽSAKOVĄ apie atliktus Darbus bei apie atliktų Darbų priėmimo – perdavimo datą bei pateikti UŽSAKOVUI Aktus ir RANGOVO atliktų Darbų perdavimo Užsakovui aktą, išrašyti sąskaitas faktūras per sąskaitų elektroninę sistemą SABIS <https://sabis.nbfc.lt/> , kitą normatyvinių statybos dokumentų nurodytą statybos Darbų atlikimo dokumentaciją. UŽSAKOVUI paprašius papildomos informacijos, per 3 (tris) darbo dienas raštu pranešti apie darbų eigą bei rezultatus, pateikti kitą su techninio projektu vykdymu susijusią informaciją;
    13. sudaryti sąlygas UŽSAKOVO atstovams, techniniam prižiūrėtojui, projekto vykdymo priežiūros vadovui bei valstybinių kontroliuojančių institucijų atstovams lankytis Darbų objekte bei susipažinti su visa Darbų dokumentacija;
    14. garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. RANGOVAS užtikrina, kad jo pasamdyti darbuotojai ir/arba tretieji asmenys, už kuriuos atsakingas RANGOVAS, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
    15. saugoti atliktus Darbus ir reikmenis nuo sugadinimo ir vagystės, nuo meteorologinių sąlygų poveikio iki galutinio objekto perdavimo Užsakovui dienos. Pastatuose ar jų dalyje, kurioje atliekami Darbai, atsitiktinio žuvimo ar sugadinimo rizika tenka RANGOVUI iki Darbų užbaigimo pabaigos ir Darbų perdavimo-priėmimo aktų pasirašymo;
    16. savo sąskaita ištaisyti statybos rangos darbus, kurie dėl TIEKĖJO kaltės yra netinkamai įvykdyti ir neatitinkantys Pirkimo sutarties sąlygų bei projektinės dokumentacijos. Taip pat savo sąskaita ištaisyti atliktų Darbų (ir paslaugų) trūkumus ir defektus, išaiškėjusius ar atsiradusius pasibaigus Pirkimo sutarties vykdymo laikui, bet tebegaliojant statinio garantiniam laikotarpiui, UŽSAKOVUI pateikus raštišką pretenziją, per protingą terminą, suderintą su UŽSAKOVU, jeigu dėl defekto pobūdžio jie neturi būti pašalinti anksčiau;
    17. Statybos rangos darbams naudoti tik naujas, Lietuvos Respublikos teisės aktų nustatyta tvarka sertifikuotas medžiagas, taip pat atitinkančius jiems keliamus Lietuvos Respublikos standartus ir normas;
    18. Statybos rangos darbus atlikti tvarkingai, neteršiant teritorijos, kompaktiškai laikyti statybos atliekas bei išvežus jas iš teritorijos pateikti UŽSAKOVUI patvirtinančius dokumentus apie statybinio laužo, grunto išvežimą į tam specialiai skirtas vietas;
    19. nustatyta tvarka užsakyti ir gauti nutiestų inžinerinių tinklų geodezines nuotraukas ir apmokėti jų parengimo išlaidas;
    20. esant būtinybei, kartu su UŽSAKOVU suderinti su inžinerinius tinklus eksploatuojančiomis organizacijomis veikiančių inžinerinių tinklų perjungimą;
    21. pagal statybviečių įrengimo reikalavimus savo lėšomis įrengti laikinus aptvėrimus, o baigus Darbus juos išardyti ir sutvarkyti

statybvietės teritoriją;

* + 1. užtikrinti, kad į medžiagų saugojimo aikšteles ar vietas nepatektų pašaliniai asmenys;
    2. atlikus statybos rangos darbus, pagal techninio darbo projekto reikalavimus (bet kokiu atveju ne blogiau negu buvo prieš pradedant Darbus) sutvarkyti tvarkomą statinį, statybvietę ir kitas vietas, kurie buvo perduoti RANGOVUI sutartiniu laikotarpiu. Išvežti savo statybines atliekas ir statybinį laužą savo sąskaita;
    3. suteikti Darbams Pirkimo sutartyje nurodytas garantijas;
    4. atsakyti už subtiekėjų (subrangovų) atliktus Darbus ir jų kokybę ar padarytą žalą;
    5. atlikti statinio(-ių) kadastrinius matavimus, suformuoti kadastrinių matavimų bylas ir suderinti su VĮ Registrų centras;
    6. prieš Statybos užbaigimo akto teikimą į INFOSTATYBA, pateikti visus reikiamus paaiškinimus, normatyviniuose dokumentuose ir techniniame projekte nustatytą išpildomąją projektinę dokumentaciją, gaminių ir įrengimų techninius pasus, eksploatavimo instrukcijas ir kitus būtinus dokumentus;
    7. vykdyti visus teisėtus ir neprieštaraujančius Pirkimo sutarties nuostatoms raštiškus UŽSAKOVO nurodymus;
    8. sudarius Pirkimo sutartį, tačiau ne vėliau negu ji pradedama vykdyti, pranešti tuo metu žinomų subtiekėjų pavadinimus, kontaktinius duomenis ir jų atstovus. UŽSAKOVAS taip pat reikalauja, kad RANGOVAS informuotų apie minėtos informacijos pasikeitimus visu Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;
    9. atitikti teisės aktuose numatytus ir Darbų vykdymui privalomus kvalifikacijos reikalavimus.
    10. užtikrinti iš UŽSAKOVO sutarties vykdymo metu gautos ir su Pirkimo sutarties vykdymu susijusios informacijos konfidencialumą ir apsaugą;
    11. nenaudoti UŽSAKOVO pavadinimo jokioje reklamoje, leidiniuose ar kt. be išankstinio raštiško UŽSAKOVO sutikimo;
    12. atlyginti nuostolius UŽSAKOVUI dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekių pavadinimų ar prekių ženklų naudojimo, išskyrus atvejus, kai toks pažeidimas atsiranda dėl UŽSAKOVO kaltės.
    13. Užtikrinti, kad:
        1. Pirkimo sutartį vykdys tik tokią teisę turintys asmenys;
        2. visą Pirkimo sutarties galiojimo laikotarpį RANGOVO kvalifikacija atitiks nustatytus reikalavimus ir bus laikomasi nustatytų aplinkos apsaugos vadybos sistemos standartų;
        3. *atliekant projektavimo darbus bus laikomasi Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau- Tvarkos aprašas) XII skyriuje nurodytų reikalavimų. Naudojamos statybinės medžiagos, patalpų apšvietimas, vandens maišytuvai, kelių statybos darbai, kelio elementai atitiks techniniame darbo projekte ir Tvarkos aprašo XIII-XV skyriuose, XVII skyriuje nustatytus minimalius aplinkos apsaugos kriterijus.*
        4. vykdant Darbus bus laikomasi Statybinių atliekų tvarkymo taisyklėse ir techniniame projekte nustatytų reikalavimų dėl statybinių atliekų tvarkymo.
    14. Vadovaujantis Lietuvos Respublikos statybos įstatymo 221 straipsniu, užtikrinti, kad visi statybvietėje esantys asmenys būtų identifikuoti: statybos darbus atliekantys darbuotojai, savarankišką veiklą vykdantys asmenys bei kiti statybvietėje esantys asmenys, neatliekantys statybos darbų.
    15. UŽSAKOVUI pareikalavus, mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, vykdant Darbus nenaudoti medžiagų, įrenginių, kurių kilmės šalis yra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

# Šalių atsakomybė

* 1. UŽSAKOVAS, nevykdantis sutartinių įsipareigojimų, t. y. vėluojantis apmokėti už atliktus Darbus be pateisinamos priežasties, moka 0,02 procento delspinigių už kiekvieną pavėluotą dieną nuo vėluojamos sumokėti sumos.
  2. UŽSAKOVAS, vėluojantis priimti statybos rangos darbus (pasirašyti Aktus ir grąžinti juos Rangovui pagal 5.5 p.), ar pateikti raštu pretenzijas dėl netinkamo statybos rangos darbų atlikimo), Rangovui raštu pareikalavus, moka 0,02 procento delspinigių už kiekvieną pavėluotą dieną nuo vėluojamų priimti statybos rangos darbų kainos.
  3. UŽSAKOVAS nevykdantis ar netinkamai vykdantis Pirkimo sutartį, privalo atlyginti dėl tokių jo veiksmų (neveikimo) RANGOVO patirtus nuostolius.
  4. Pirkimo sutartį nutraukus dėl RANGOVO esminio Pirkimo sutarties pažeidimo, Pirkimo sutarties įvykdymo užtikrinimas RANGOVUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.
  5. Jei RANGOVAS nutraukia visus ar dalį Pirkimo sutartyje numatytų Darbų be pateisinamos priežasties, Pirkimo sutarties įvykdymo užtikrinimas RANGOVUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.
  6. RANGOVUI nepradėjus taisyti defektų pagal techninės arba projekto vykdymo priežiūros vykdytojų raštiškus reikalavimus dėl atliktų Darbų kokybės ilgiau negu per 3 (tris) darbo dienas, o esant pagrįstiems RANGOVO argumentams per technologiškai būtiną laiką, Pirkimo sutarties įvykdymo užtikrinimas RANGOVUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.
  7. Jeigu RANGOVAS, suderintu su UŽSAKOVU laiku nepašalina defektų, UŽSAKOVO nustatytų per garantinį laiką, jis atlygina UŽSAKOVO išlaidas, susijusias su defektų šalinimu.
  8. RANGOVUI 7.1.4, 7.1.5., 7.1.6., 7.4.1. punktuose nustatytais terminais ir sąlygomis nepateikus tinkamo Pirkimo sutarties įvykdymą užtikrinančio dokumento ir/arba Defektų ištaisymo garantiniu laikotarpiu užtikrinančio dokumento, RANGOVUI taikoma 0,03 procento delspinigių už kiekvieną pavėluotą dieną nuo Pradinės Pirkimo sutarties vertės.
  9. RANGOVUI Pirkimo sutarties 8.4.1.2 ir 8.4.1.3. punktuose nustatyta tvarka ir terminais nepateikus šiuose punktuose nurodytų dokumentų dėl RANGOVO kaltės, RANGOVUI taikoma 0,03 procento delspinigių už kiekvieną pavėluotą dieną nuo Pradinės Pirkimo sutarties vertės už kiekvieną atvejį.
  10. RANGOVUI vėluojant atlikti Darbus per Pirkimo sutartyje numatytą Darbų atlikimo terminą pagal Kalendoriniame darbų vykdymo grafike suplanuotus atlikti Darbus ar juos atlikus nekokybiškai, su trūkumais (defektais) ir UŽSAKOVUI raštu pareikalavus ištaisyti nekokybiškai, su trūkumais (defektais) atliktus Darbus, jų neištaisius per Užsakovo ir RANGOVO sutartą terminą, dėl RANGOVO kaltės, jis privalo mokėti 0,03 procento delspinigių už kiekvieną pradelstą dieną nuo Pradinės Pirkimo sutarties vertės.
  11. Jei UŽSAKOVAS nustato, kad RANGOVAS nesilaiko Pirkimo sutarties 8.4.52 punkte numatytų įsipareigojimų, RANGOVAS moka UŽSAKOVUI 3 proc. dydžio baudą nuo Pradinės pirkimo sutarties vertės už kiekvieną atvejį. Jei RANGOVAS nesilaiko Pirkimo sutarties 8.4.52 punkte numatytų įsipareigojimų ilgiau kaip 30 (trisdešimt) kalendorinių dienų nuo pažeidimo nustatymo dienos, tai laikoma esminiu Pirkimo sutarties pažeidimu ir UŽSAKOVAS turi teisę be papildomų sąlygų nutraukti Pirkimo sutartį Pirkimo sutarties 11.1 punkte nustatyta tvarka.
  12. Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal

Pirkimo sutartį.

* 1. UŽSAKOVAS, siekdamas apginti savo teisėtus interesus, gali išskaičiuoti netesybas ir kitus dėl RANGOVO kaltės patirtus nuostolius iš RANGOVUI mokėtinų sumų, prieš tai raštu informavęs RANGOVĄ.
  2. Po 12 mėn. nuotekų valymo įrenginių eksploatacijos laikotarpio, viršijus RANGOVO garantuotą elektros energijos suvartojimą „Specifinis energijos suvartojimas sumažinimo deguonies suvartojimo potencialo (DSP) mato vienetui, kWh / DSPp“, nurodytą Pirkimo metu pateiktame specialiųjų Pirkimo sąlygų 17 priede „Vartojamos elektros energijos kiekio garantija“, UŽSAKOVUI pateikus skaičiavimus ir reikalavimą sumokėti baudą, RANGOVAS įsipareigoja besąlygiškai sumokėti vienkartinę baudą, apskaičiuotą pagal Pirkimo specialiųjų sąlygų 17 priede nurodytą metodiką;
  3. Po 12 mėn. nuotekų valymo įrenginių eksploatacijos laikotarpio, viršijus RANGOVO garantuotus reagentų kiekių kaštus „Specifiniai reagentų kaštai sumažinimo deguonies suvartojimo potencialo (DSP) mato vienetui, Eur / DSPp“, nurodytus Pirkimo metu pateiktame Pirkimo specialiųjų sąlygų 18 priede „Reagentų kiekio garantija“, UŽSAKOVUI pateikus skaičiavimus ir reikalavimą sumokėti baudą, RANGOVAS įsipareigoja besąlygiškai sumokėti vienkartinę baudą, apskaičiuotą pagal Pirkimo specialiųjų sąlygų 18 priede „Reagentų kiekio garantija“ nurodytą metodiką.
  4. Po 12 mėn. nuotekų valymo įrenginių eksploatacijos laikotarpio, išleidžiamoms valytoms nuotekoms neatitinkant Lietuvos Respublikos teisės aktuose nurodytų standartų reikalavimų, UŽSAKOVUI pateikus reikalavimą, RANGOVAS sumokės baudą iki 5 proc., apskaičiuotą pagal Pirkimo specialiųjų sąlygų 19 priede „Technologinio proceso garantija“ nurodytą metodiką, nuo Sutarties kainos su PVM, ir Užsakovo kaštus, kuriuos šis patyrė dėl baudų ir (arba) mokesčio už pernelyg užterštas nuotekas išleidimo, sumą.

# Pirkimo sutarties pakeitimai ir pataisymai

* 1. Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka:
     1. Darbų atlikimo terminai gali būti keičiami vadovaujantis Pirkimo sutarties 4 skyriuje nustatytomis sąlygomis ir tvarka bei 10.1.4 punktu;
     2. Pirkimo sutarties kaina ir Pradinės Pirkimo sutarties vertė gali būti keičiama Pirkimo sutarties 3 skyriuje nustatytomis sąlygomis ir

tvarka bei 10.1.4 punktu;

* + 1. kitais Pirkimo sutartyje numatytais atvejais ir tvarka;
    2. Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme nustatytais pagrindais, sąlygomis ir tvarka, jeigu Pirkimo sutarties sąlygų keitimas nenumatytas Pirkimo sutartyje.
    3. Visi Pirkimo sutarties pakeitimai bei juos sąlygojusios aplinkybės įforminami atskiru rašytiniu Šalių sutarimu.

# Pirkimo sutarties nutraukimas prieš terminą

* 1. UŽSAKOVAS ir RANGOVAS turi teisę, įspėjęs kitą Šalį prieš protingą terminą, o šiam suėjus ir papildomai įspėjus prieš 10 (dešimt) dienų, vienašališkai (be teismo) nutraukti Pirkimo sutartį dėl esminio jos pažeidimo bei kitais šios Pirkimo sutarties 11.2 – 11.4 punktuose numatytais atvejais. Nutraukus Pirkimo sutartį dėl esminio šios sutarties pažeidimo, UŽSAKOVAS, vadovaudamasis viešuosius pirkimus reglamentuojančių teisės aktų nustatyta tvarka, įtraukia RANGOVĄ į Nepatikimų tiekėjų sąrašą. Esminiais pažeidimais iš RANGOVO pusės bus laikomi pažeidimai:
     1. kai ilgiau kaip 1 mėn. iš eilės nevykdomi Darbai pagal Kalendorinį darbų vykdymo grafiką (priedas Nr. 4) dėl RANGOVO kaltės, išskyrus galutinį Darbų atlikimo terminą;
     2. kai kompetentingų institucijų sprendimu nustatyta, kad šiurkščiai pažeidžiama darbo sauga ar statybos techniniai reglamentai, sukeliant grėsmę statybos proceso dalyviams, trečiųjų asmenų saugumui ar gamtai;
     3. RANGOVUI vėluojant atlikti Darbus per Pirkimo sutartyje numatytą Darbų atlikimo terminą dėl RANGOVO kaltės ir per 2 mėn. nuo Pirkimo sutartyje numatyto termino pabaigos RANGOVUI neužbaigus Darbų;
     4. Pirkimo sutarties 9.11, 15.4, 15.7, 16,2 ir 16.5 punktuose nustatytais atvejais;
     5. RANGOVAS negali pateikti naujo Pirkimo sutarties įvykdymo užtikrinimo, kaip reikalaujama Pirkimo sutarties 7.1.4, 7.1.5 ir 7.1.6 punktuose.
  2. UŽSAKOVAS turi teisę vienašališkai nutraukti Pirkimo sutartį ir (ar) sutartį, kuria keičiama Pirkimo sutartis, jeigu:
     1. RANGOVUI iškeliama bankroto byla;
     2. po raštiško UŽSAKOVO įspėjimo RANGOVAS daugiau nei mėnesį nevykdo statybos rangos darbų kokybės užtikrinimo reikalavimų ar kitų Pirkimo sutarties sąlygų arba po raštiško UŽSAKOVO įspėjimo jas dar kartą pažeidžia;
     3. Pirkimo sutartis buvo pakeista, pažeidžiant Viešųjų pirkimų įstatymo nuostatas, reglamentuojančias sutarties pakeitimo sąlygas ir tvarką;
     4. kitais Pirkimo sutartyje ir Viešųjų pirkimų įstatyme numatytais atvejais ir pagrindais.
  3. RANGOVAS turi teisę vienašališkai nutraukti Pirkimo sutartį ir pareikalauti atlyginti nuostolius, jeigu:
     1. UŽSAKOVAS be pateisinamų priežasčių vėluoja apmokėti ilgiau kaip 20 (dvidešimt) kalendorinių dienų nuo Pirkimo sutartyje 5.12, 5.13 ir 5.14 punktuose nurodytų terminų;
     2. UŽSAKOVAS be pateisinamų priežasčių neatlieka nuo jo priklausančių veiksmų, dėl ko negalima tęsti Darbų daugiau kaip 30 (trisdešimt) kalendorinių dienų iš eilės.
  4. Jeigu Darbai sustabdomi ilgiau nei 90 (devyniasdešimt) dienų, kiekviena Pirkimo sutarties šalis gali vienašališkai nutraukti Pirkimo sutartį, pranešdama apie tai kitai šaliai raštu Pirkimo sutartyje nustatyta tvarka.
  5. UŽSAKOVUI arba RANGOVUI vienašališkai nutraukus Pirkimo sutartį RANGOVAS privalo perduoti iki Pirkimo sutarties nutraukimo datos atliktus Darbus, Šalims pasirašant Aktą ir Darbų perdavimo UŽSAKOVUI aktą. UŽSAKOVAS privalo apmokėti tik už tinkamai atliktus Darbus, iš mokėtinų sumų išskaičiuojant netesybas ir nuostolius, jeigu Pirkimo sutartis nutraukiama dėl RANGOVO kaltės.
  6. Pirkimo sutartis gali būti nutraukta rašytiniu abipusiu Šalių susitarimu (išskyrus, esant esminiam Pirkimo sutarties pažeidimui).

# Nenugalimos jėgos aplinkybės

* 1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie aplinkybes bei jų poveikį įsipareigojimų vykdymui.
  2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
  3. Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei UŽSAKOVAS raštu nenurodo kitaip, RANGOVAS toliau vykdo savo įsipareigojimus pagal Pirkimo sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
  4. RANGOVAS patvirtina, kad jis nežino apie nenugalimos jėgos aplinkybes (force majeure), kurių Pirkimo sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Pirkimo sutartyje nustatytų įsipareigojimų.
  5. Jeigu Pirkimo sutarties Šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Pirkimo sutartis būtų tinkamai įvykdyta, Pirkimo sutarties Šalies nesugebėjimas įvykdyti Pirkimo sutartyje numatytų įsipareigojimų nebus traktuojamas kaip Pirkimo sutarties pažeidimas ar Pirkimo sutarties įsipareigojimų nevykdymas. Pagrindas atleisti Pirkimo sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
  6. Jei nenugalimos jėgos (force majeure) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Pirkimo sutarties įvykdymo termino pratęsimo, kuris dėl minėtųjų aplinkybių gali būti RANGOVUI suteiktas, bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# Ginčų sprendimas

* 1. Visus ginčus, klausimus ar nesutarimus dėl Pirkimo sutarties sąlygų, kurie gali atsirasti vykdant Pirkimo sutartį taip pat dėl to, kas neaptarta Pirkimo sutartyje, Šalys susitaria spręsti ir Pirkimo sutartį aiškinti vadovaudamosi Lietuvos Respublikos civiliniu kodeksu bei Lietuvos Respublikos viešuosius pirkimus reglamentuojančiais teisės aktais.
  2. Šalys susitaria, kad kiekvienas ginčas, nesutarimas ar reikalavimas, kylantis iš Pirkimo sutarties ar su ja susijęs, turi būti sprendžiamas derybų būdu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 20 (dvidešimt) kalendorinių dienų, tai Šalys susitaria spręsti juos Lietuvos Respublikos įstatymų nustatyta tvarka Lietuvos Respublikos teismuose.

# Pirkimo sutarties galiojimo sąlygos

* 1. Pirkimo sutartis įsigalioja nuo šalių Pirkimo sutarties pasirašymo dienos ir kai RANGOVAS pateikia UŽSAKOVUI reikalaujamą Pirkimo sutarties įvykdymo užtikrinimą. RANGOVUI per 10 (dešimt) darbo dienų nepateikus reikalaujamo Pirkimo sutarties įvykdymo užtikrinimo, laikoma, kad RANGOVAS atsisakė sudaryti Pirkimo sutartį.
  2. Pirkimo sutartis galioja iki visiško Pirkimo sutarties šalių įsipareigojimų įvykdymo ar Pirkimo sutarties nutraukimo.
  3. Jeigu kurios nors Pirkimo sutarties sąlygos paskelbiamos negaliojančiomis, kitos Pirkimo sutarties sąlygos lieka ir toliau galioti, jeigu jų negaliojimas nedaro kitos Pirkimo sutarties dalies tolesnį vykdymą neįmanomą.

# Subtiekėjų pasitelkimas ir keitimas

* 1. Pirkimo sutarties vykdymui Rangovas pasitelkia šiuos savo pasiūlyme nurodytus:

1. lentelė

|  |  |  |
| --- | --- | --- |
| **Subtiekėjus (subrangovus), kurių kvalifikacija remiasi Rangovas** | | |
| **Įmonės pavadinimas** | **Įmonės kodas** | **Kvalifikacijos**  **reikalavimo eilės Nr.** |
| [ ] | [ ] | [ ] |
| [ ] | [ ] | [ ] |
| [ ] | [ ] | [ ] |

1. lentelė

|  |  |
| --- | --- |
| **Kitus iki Pirkimo sutarties sudarymo RANGOVUI žinomus subtiekėjus (subrangovus)** | |
| Įmonės pavadinimas | Įmonės kodas |
| [ ] | [ ] |
| [ ] | [ ] |
| [ ] | [ ] |

* 1. RANGOVAS atsako už visus pagal Pirkimo sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai (subrangovai).
  2. Sudarius Pirkimo sutartį, tačiau ne vėliau negu Pirkimo sutartis pradedama vykdyti, RANGOVAS įsipareigoja UŽSAKOVUI pranešti tuo metu žinomų subtiekėjų pavadinimus, kontaktinius duomenis ir jų atstovus. UŽSAKOVAS taip pat reikalauja, kad RANGOVAS informuotų apie minėtos informacijos pasikeitimus visu Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
  3. RANGOVAS neturi teisės keisti Pirkimo sutarties 15.1 punkto 1 lentelėje nurodytų subtiekėjų, kuriais RANGOVAS rėmėsi kvalifikacijai atitikti, be UŽSAKOVO raštiško sutikimo. RANGOVAS, pakeitęs šiuos subtiekėjus be UŽSAKOVO raštiško sutikimo, privalo sumokėti UŽSAKOVUI 500 Eur baudą. Pakartotinis šio Pirkimo sutarties punkto nesilaikymas bus laikomas esminiu Pirkimo sutarties pažeidimu.
  4. Pirkimo sutarties vykdymo metu RANGOVAS gali keisti Pirkimo sutartyje nurodytus ir/ar pasitelkti naujus subtiekėjus. Keičiantysis subrangovas, kuriuo Rangovas rėmėsi kvalifikacijai atitikti, turi neturėti pašalinimo pagrindų bei atitikti Pirkimo sutarties 15.1 punkto 1 lentelėje nurodytus kvalifikacijos reikalavimus. Apie keičiamus ir/ar naujai pasitelkiamus subtiekėjus, kuriais RANGOVAS rėmėsi kvalifikacijai atitikti, RANGOVAS turi informuoti Užsakovą raštu nurodant subrangovo keitimo priežastis ir pateikiant kvalifikaciją (jei informacija apie kvalifikaciją nėra prieinama viešai) bei pašalinimo pagrindų nebuvimą patvirtinančius dokumentus ir gauti UŽSAKOVO rašytinį sutikimą. UŽSAKOVAS taip pat reikalauja, kad RANGOVAS informuotų apie visų subtiekėjų (kuriais jis nesirėmė kvalifikacijai atitikti) pakeitimus Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Nustačius viešuosius pirkimus reglamentuojančiuose teisės aktuose numatytus Rangovo pasitelkto ar planuojamo pasitelkti subrangovo, kuriuo remiamasi kvalifikacijai atitikti, pašalinimo pagrindus, UŽSAKOVAS reikalauja Rangovo per protingą terminą tokį subrangovą pakeisti kitu.
  5. Jei UŽSAKOVAS turi pagrįstų įtarimų, kad subrangovas nekompetentingas vykdyti nustatytas pareigas, jis gali reikalauti, kad Rangovas surastų kitą subrangovą, kuris neturėtų pašalinimo pagrindų ir turėtų kvalifikaciją, atitinkančią Pirkimo sutarties Pirkimo sutarties 15.1 punkto 1 lentelėje nustatytus kvalifikacijos reikalavimus (jei RANGOVAS rėmėsi subtiekėju kvalifikacijos reikalavimų atitikimui). UŽSAKOVAS raštišku prašymu kreipiasi į RANGOVĄ dėl šio subrangovo pakeitimo, nurodydamas motyvus. RANGOVAS, gavęs UŽSAKOVO prašymą dėl RANGOVO subrangovo pakeitimo, turi pareigą per protingą terminą, bet ne ilgesnį kaip 14 (keturiolika) dienų, pasiūlyti kitą subrangovą Pirkimo sutarties vykdymui bei gauti UŽSAKOVO sutikimą jo paskyrimui. UŽSAKOVUI sutikus su subrangovo pakeitimu, UŽSAKOVAS kartu su RANGOVU raštu sudaro susitarimą dėl subrangovo pakeitimo, kurį pasirašo abi Pirkimo sutarties šalys. Šis susitarimas yra neatskiriama Pirkimo sutarties dalis.
  6. Jei RANGOVAS ne dėl UŽSAKOVO kaltės per vieną mėnesį nuo tos dienos, kai paaiškėja, kad subrangovas nekompetentingas vykdyti nustatytas pareigas, į jo vietą nepaskiria kito subrangovo su ne žemesne kvalifikacija, tai bus laikoma esminiu Pirkimo sutarties pažeidimu, ir UŽSAKOVAS turi teisę vienašališkai nutraukti Pirkimo sutartį ir taikyti kitas Pirkimo sutartyje numatytas savo teisių gynimo priemones.
  7. Subtiekėjams (subrangovams)pageidaujant, UŽSAKOVAS su jais atsiskaitys tiesiogiai Pirkimo sutarties 5.12. punkte nustatyta tvarka.

# Pirkimo sutarties vykdymui paskirtų darbuotojų (specialistų) pasitelkimas ir keitimas

* 1. Pirkimo sutartį vykdys RANGOVO pasiūlyme nurodyti:

|  |  |  |
| --- | --- | --- |
| **Darbuotojai** (**specialistai), kurių kvalifikacija remiasi Rangovas** | | |
| Specialisto vardas ir pavardė\*\* | Atestato numeris | Kvalifikacijos reikalavimo eilės Nr. |
| [ ] | [ ] | [ ] |
| [ ] | [ ] | [ ] |

\*jei tuos pačius kvalifikacijos reikalavimus atitinka keli specialistai, RANGOVAS turi raštu informuoti UŽSAKOVĄ, kurie specialistai dalyvaus Pirkimo sutarties vykdyme.

* 1. RANGOVAS neturi teisės keisti savo pasiūlyme nurodytų darbuotojų (specialistų) be UŽSAKOVO raštiško sutikimo. RANGOVAS, pakeitęs šiuos darbuotojus (specialistus) be UŽSAKOVO raštiško sutikimo, privalo sumokėti Užsakovui 500 Eur baudą. Pakartotinis šio Pirkimo sutarties punkto nesilaikymas bus laikomas esminiu Sutarties pažeidimu.
  2. Apie tai, kad UŽSAKOVO patvirtintas darbuotojas (specialistas) (dėl ligos, darbo santykių pasibaigimo ar pan.) negali vykdyti Pirkimo sutarties, RANGOVAS UŽSAKOVĄ raštu privalo informuoti ne vėliau kaip kitą darbo dieną po to, kai tai sužino. Naujai pasitelkiamas ar keičiamas specialistas turi turėti ne žemesnę nei Pirkimo sutarties 16.1 punkte atitinkamam specialistui nustatytą kvalifikaciją. Apie siūlomą kandidatą į keičiamo darbuotojo (specialisto) vietą Rangovas UŽSAKOVĄ informuoja raštu, kartu pateikdamas reikiamus kandidato kvalifikaciją pagrindžiančius dokumentus. UŽSAKOVAS sutikimą Rangovui paskirti naują darbuotoją (specialistą) patvirtina raštu.
  3. UŽSAKOVAS turi teisę inicijuoti darbuotojo (specialisto), kuris netinkamai atlieka Pirkimo sutartyje numatytas pareigas, pakeitimą, nurodydamas tokio prašymo motyvus. RANGOVAS, gavęs šiame Pirkimo sutarties punkte nurodytą UŽSAKOVO prašymą dėl paskirto darbuotojo (specialisto) pakeitimo, turi pareigą per protingą terminą, bet ne ilgesnį kaip 14 (keturiolika) kalendorinių dienų, paskirti kitą darbuotoją (specialistą) ar užtikrinti, kad subtiekėjas (subrangovas) paskirtų kitą darbuotoją (specialistą) Pirkimo sutarties vykdymui, kuris atitiktų Pirkimo sutarties Pirkimo sutarties 16.1 punkte nurodytus kvalifikacinius reikalavimus. Prieš paskiriant naują darbuotoją (specialistą), RANGOVAS turi informuoti Užsakovą apie jį bei UŽSAKOVUI pateikti jo kvalifikaciją patvirtinančius dokumentus. UŽSAKOVAS sutikimą RANGOVUI paskirti naują darbuotoją (specialistą) patvirtina raštu.
  4. Jei RANGOVAS ne dėl UŽSAKOVO kaltės per vieną mėnesį nuo tos dienos, kai paaiškėja, kad darbuotojas (specialistas) negali vykdyti Pirkimo sutarties, į jo vietą nepaskiria kito asmens su tokia pat kvalifikacija, tai bus laikoma esminiu Pirkimo sutarties pažeidimu, ir UŽSAKOVAS turi teisę vienašališkai nutraukti Pirkimo sutartį ir taikyti kitas Pirkimo sutartyje numatytas savo teisių gynimo priemones.

# Baigiamosios nuostatos

* 1. Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo

sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

* 1. Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.
  2. Visi su Pirkimo sutartimi susiję pranešimai, prašymai, kiti dokumentai ar susirašinėjimas yra siunčiami elektroniniu paštu, kiekvienam iš jų Pirkimo sutartyje nurodytu atitinkamu el. pašto adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas elektroniniu paštu. Dokumentai, kurie negali būti pateikiami elektroniniu paštu (popieriniai dokumentų egz.) įteikiami pasirašytinai, jų originalus visais atvejais įteikiant kitai Šaliai asmeniškai ar siunčiant registruotu ar kurjeriniu paštu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.
  3. Kiekviena Šalis padengs savo išlaidas, susijusias su Pirkimo sutarties sudarymu, Pirkimo sutarties pasirašymu, ir vykdymu, išskyrus atvejus, aiškiai nurodytus Pirkimo sutartyje.
  4. Bet kokius mokesčius, kuriais gali būti apmokestinamos sumos, kurias gauna RANGOVAS arba UŽSAKOVAS Pirkimo sutarties pagrindu, privalės sumokėti atitinkamai pats RANGOVAS arba UŽSAKOVAS.
  5. Pirkimo sutartis sudaryta lietuvių kalba, 2 (dviem) vienodą juridinę galią turinčiais egzemplioriais, po vieną kiekvienai iš Šalių arba Pirkimo sutartis pasirašyta naudojantis saugiu elektroniniu parašu.
  6. RANGOVO apskaita privalo būti vedama taip, kad būtų galima įvertinti pateiktų apmokėjimui pagal Pirkimo sutartį sąskaitų faktūrų teisingumą. Visi sąnaudas ir pajamas pagal Pirkimo sutartį patvirtinantys dokumentai turi būti saugomi 10 (dešimt) metų nuo galutinio mokėjimo pagal Pirkimo sutartį.

# Pirkimo sutarties dokumentai

* 1. Prie Pirkimo sutarties pridedami šie priedai, kurie yra neatskiriama Pirkimo sutarties dalis. Nustatomas toks dokumentų (jų dalių) pirmumas, t. y. kiekvienas paskesnės eilės dokumentas turi žemesnę teisinę galią nei prieš jį nurodytas dokumentas:
     1. Priedas Nr. 1 – Techninė specifikacija.
     2. Priedas Nr. 2 –RANGOVO pasiūlymas pirkimui .
     3. Priedas Nr. 3 – Projektiniai sprendiniai ir Techninis darbo projektas (rengia Rangovas).
     4. Priedas Nr. 4 – Kalendorinis Darbų vykdymo grafikas.
     5. Priedas Nr. 5 – Pirkimo sutarties įvykdymo užtikrinimo dokumentai.
     6. Priedas Nr. 6 – Draudimo polisai.
     7. Priedas Nr. 7 – Atliktų statybos rangos darbų akto forma (forma pridedama Pirkimo sutarties projekte).
     8. Priedas Nr. 8- Darbų priėmimo-perdavimo akto forma (baigiamasis aktas).
     9. Priedas Nr. 9- Statybvietės priėmimo-perdavimo akto forma.

# Pirkimo sutarties šalių rekvizitai ir parašai

|  |  |
| --- | --- |
| UŽSAKOVAS | RANGOVAS |
| UAB Šilalės vandenys, Rytinio Kelio g. 4, 75122 Šilalė,  Įmonės kodas 176523470 , PVM mokėtojo kodas ]  [A/S sąskaitos Nr.] [Banko pavadinimas] [Tel. +370 449 74205 ]  [El. paštas: [info@silalesvandenys.lt](mailto:info@silalesvandenys.lt) ] | [Pavadinimas, adresas,  kodas ir PVM mokėtojo kodas] [A/S sąskaitos Nr.]  [Banko pavadinimas] [Tel.]  [Faks.]  [El. paštas] |
| [Atsakingas asmuo/asmenys:] [Vardas, pavardė, pareigos] [Tel. +370 449 74205] | [Atsakingas asmuo/asmenys:]  [Vardas, pavardė, pareigos]  [Tel.] |
| Atstovaujantis asmuo | Atstovaujantis asmuo |
| Vardas, Pavardė: Remigijus Vėlavičius | Vardas, Pavardė: |
| Pareigos: direktorius | Pareigos: |
| Parašas: | Parašas: |
| Data: | Data: |

(Atstovaujančio asmens rekvizitus ir Pirkimo sutarties pasirašymo datą nurodyti privaloma)